recursal/SuperWikiNEXT-32B huggingface dataset:
區內分界
**葵青區**係香港地方行政區，裏面主要咨詢機構係葵青區議會，選舉代號係S，有28個分區。個區分成兩部份，葵涌同青衣，兩個部份都響新界。立法會選舉屬新界西。2006年為止，人口有52萬3300，佔香港人口百分之7.6，十八區排第四。葵青區人口密度係每平方千米有2萬2421人，係新界各區之中最高，遠超新界平均數3748人。

葵青區同新界其他區唔同，唔係新界理民府分區走出來。1985年之前，葵涌同青衣都係歸荃灣區，之不過因為荃灣新市鎮發展，遠超一區之力，就響1985年4月1號將葵涌同青衣拆出來，另立**葵涌及青衣區**，同時亦選出相應嘅區議會。到咗1988年，就簡短啲，改叫**葵青區**。

區裏面世界知名嘅嘢有貨櫃碼頭，青馬大橋等建築。而百分之七十五嘅人都係住公屋。

行政
--

葵青區雖然係地方行政區，然而唔少政府部門會因應性質，各有各分法，所以葵青區只係選舉同民政事務處嘅分界。葵青區未大力發展之前，已經有唔少鄉落，葵涌嘅村係歸埋荃灣鄉事委員會，而青衣島係歸青衣鄉事委員會。葵青區嘅當然議員，但原居民代表，只有青衣鄉事委員會主席，因為荃灣鄉事委員會已經響荃灣區議會有當然議員。

分區
--

葵青區人口密集，2007年選舉分區有28個，順編號落。葵涌嘅由S01到S17，十七分區分別係葵興、葵盛東邨、上大窩口、下大窩口、葵涌邨、石蔭、安蔭、新石籬、石籬、大白田、葵芳、麗瑤、荔華、祖堯、興芳、荔景同葵盛西邨。青衣嘅由S18到S28，十一區分別係安灝、偉盈、青衣邨、翠怡、長青、長康、盛康、青衣南、長亨、青發同埋長安。

2007年區議會選舉，香港政府將葵青區南邊，荔華區嘅盈暉台地段劃歸深水埗區。

地理
--

葵青區響新界中南部，地近九龍，南便隔住維多利亞港對住香港島。北便同西便係荃灣區、東便係沙田區、東南便係深水埗區。西南海界接離島區，東南海界接油尖旺區同中西區。藍巴勒海峽將個區分成兩部份，東便係葵涌，響新界大陸上便，西便係青衣島，同大陸分開。葵青區因為係荃灣區分拆出來，係荃灣新市鎮一部份，所以區內冇核心地帶，比較似樣嘅聚腳點，葵涌一便係港鐵葵芳站一帶，青衣則係港鐵青衣站一帶。

交通
--

* 港鐵
	+ 荃灣綫：葵興站、葵芳站
	+ 荃灣綫、東涌綫：荔景站
	+ 東涌綫、機場快綫：青衣站
* 青馬大橋

注
-

1. ↑  〈有關各區議會分區的基本統計表〉 (PDF). 原著 (PDF)喺2017年7月22號歸檔. 喺2008年5月30號搵到.
2. ↑  〈區議會選區分界圖 - 葵青區〉 (PDF).

參攷
--

* 〈葵青區議會〉.
* 〈葵青區議會〉.

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| 睇 • 論 • 改 • 歷香港特別行政區政區 |
| --- |
|  |
| 國別：中華人民共和國 |
|  |
| 香港島 | 中西區 - 灣仔區 - 東區 - 南區 |  |
|  |
| 九龍東 | 黃大仙區 - 觀塘區 |
|  |
| 九龍西 | 深水埗區 - 油尖旺區 - 九龍城區 |
|  |
| 新界東 | 北區 - 大埔區 - 沙田區 - 西貢區 |
|  |
| 新界西 | 元朗區 - 屯門區 - 荃灣區 - 葵青區 - 離島區 |

 |
呢篇文講全球性機構撒瑪利亞會。搵緊另一個香港機構嘅話，請睇〈**香港撒瑪利亞防止自殺會**〉。
**撒瑪利亞會**（英文：**Samaritans**）係一間註冊志願機構，以英國同愛爾蘭共和國為基地，為情緒受困擾同企圖自殺嘅人提供支援。「撒瑪利亞會」嘅名源自聖經好撒瑪利亞人嘅故事，但佢本身並冇宗教立場。

歷史
--

1950年代，英國聖公會倫敦沃爾布魯克聖司提反堂主任牧師陳華樂喺牧民嘅過程中發現，社會上缺乏支援企圖自殺者嘅服務。而當時嘅倫敦，每日平均就有三個人自殺。有見及此，陳牧師喺1953年創辦撒瑪利亞會。其後會務發展迅速，在10年間設立了 40 個支部，至今已經擁有超過 200 個，遍佈英國同愛爾蘭地區。現時撒瑪利亞會嘅支援服務，全數依賴經過訓練嘅義工負責，約18,000人。

撒瑪利亞會「Samaritans」呢個名字並非陳華樂選用，而係引用英國《每日鏡報》（Daily Mirror）一篇有關陳牧師工作嘅文章標題。部份會內人士認為，呢個名會令人誤解佢哋根據基督教教義工作，然而，撒瑪利亞會並冇任何宗教立場。但撒瑪利亞會呢個名，喺英國已經廣為人知，所以重新改名嘅機會唔大。

2004年，撒瑪利亞會表示現時佢哋義工嘅數目，係近30年嚟最少嘅，故此展開計劃招募更多年輕義工（尤其是18-24歲嘅青年）。推動計劃嘅菲利普·塞爾韋，係英國樂團電台司令嘅鼓手同撒瑪利亞會嘅義工。

工作範圍
----

撒瑪利亞會主要提供全年無休嘅支援電話熱線，並提供外展服務，例如節目探訪同舉辦其他戶外活動；亦會培訓在囚士人，讓佢哋喺監獄中擔當「聆聲者」嘅角色，為其他囚犯提供支援。此外，撒瑪利亞會亦會從事有關自殺同精神健康嘅研究。

撒瑪利亞會強調，佢哋提供嘅服務唔係「輔導」，佢哋亦唔會向求助人提供意見。撒瑪利亞會只會擔當聆聽者嘅角色，讓求助人傾訴自己嘅問題。撒瑪利亞會希望，喺一個冇咀齒嘅情況下，分擔求助者嘅不安情緒，長遠減少自殺人數。撒瑪利亞會相信，可靠同冇偏見嘅聆聽者，可以緩和絕望同自殺嘅念頭。撒瑪利亞會亦著意推廣情緒健康嘅概念。

1994年開始，撒瑪利亞會開始提供保密嘅電郵支援服務。由屬下嘅一間支部開始，呢個服務已經擴展到大部份支部，並由撒瑪利亞會總部辦公室統籌。每年撒瑪利亞會都收到數以萬計嘅電郵求助，而佢哋嘅目標係喺24小時內回覆每一封電郵。

2006年4月，撒瑪利亞會在英國和愛爾蘭地區，提供SMS短訊服務，提供情緒支援。該服務24小時運作，全年無休。撒瑪利亞會收到短訊，會儘可能於10分鐘內回覆，並且絕對保密。

### 保密

雖然撒瑪利亞會以保密原則運作，但自1994年起，撒瑪利亞會將保留求助者嘅資料，包括對話內容嘅大要、過往來電嘅記錄同佢哋有冇以其他身份來電。由於撒瑪利亞會經常接到騷擾電話，而呢啲並唔係需要支援嘅來電，會影響接聽真正求助者嘅機會。

出面網頁
----

* 撒瑪利亞會嘅官方網站
**非建制派**（英文：Opposition camp），係香港一個政治派系，同建制派相對。

原本意思
----

非建制派原本係指以民主普選為政綱嘅派系，而親共傳媒就稱之為反對派。派系包括有以下派別：

* 泛民主派
* 抗爭派
	+ 本土派
	+ 自決派
* 修憲派

### 非建制派面對嘅挑戰

內文：針對香港泛民主派嘅流料、無綫新聞對香港非建制派嘅唔公平對待同47人案
非建制派一直係佢敵對陣營，包括北京政府、香港政府、建制派同埋佢哋啲支持者嘅攻擊對象，喺立法會亦因為議會制度而差唔多無從發揮。

長久以來，一啲左派人士亦偶然會用漢奸呢個詞語嚟形容部分泛民主派人士（例如：李柱銘、羅冠聰）。而有啲泛民主派人士就會引述中華蘇維埃共和國等歷史，反駁話中國共產黨先係漢奸。

去到2020年中，北京政府未經諮詢或部分香港市民同意，強行訂立中華人民共和國香港特別行政區維護國家安全法，同埋喺2021年通過《全國人民代表大會關於完善香港特別行政區選舉制度的決定（草案）》之後，非建制派就更加冇埞企。喺立法會同區議會，都接連有非建制派被取消議員資格或者因不滿政府對議員嘅決策而辭職，到2021年8月嗰時，成個立法會只係淨返建制派。

而喺議會以外，佢哋亦要面對唔同嘅壓制。因為參與2020年香港立法會選舉民主派初選而被起訴嘅人，更涵蓋（溫和民主派、激進民主派、本土自決派等）成個非建制派嘅政治光譜。

2021年以後
-------

原本嘅非建制派被排除出政制以外之後，喺2021年香港選舉委員會界別分組選舉，有啲媒體將本身被形容為香港中間派嘅新思維狄志遠，形容佢做「非建制派」。不過，BBC嘅中文報導形容佢同泛民主派有一定距離。自此之後，中間派亦被插入「非建制派」派系以內，「非建制派」一詞嘅意思開始同中國八大民主黨派類近。

睇埋
--

* 泛民主派
* 中國八大民主黨派

參考
--

1. ↑  〈香港選委會選舉：非建制派參選人誓言發出「另類聲音」〉. 《BBC News 中文》 (繁體中文). 2021-09-18. 喺2021-09-23搵到.

| * 睇
* 傾
* 改
香港 香港政黨 |
| --- |
| **本土派** | 本土民主前線 - 青年新政 |
| **民主派** | 民主黨 - 公民黨 - 人民力量 - 社民連 - 工黨（職工盟） - 街工 - 民協 - 新同盟 - 公專聯 - 土地正義聯盟（自決派） |
| **城邦派** | 香港復興會 - 香港市民黨 |
| **中間派** | 民主思路 - 新思維 |
| **建制派** | 民建聯 - 自由黨 - 工聯會 - 新民黨（公民力量） - 勞聯 - 專業會議 - 經民聯（西九新動力） - 新論壇 - 實政圓桌 - 新界大聯盟 - 港島聯 - 九社聯 - 新社聯 - 專業動力 - 民生圓桌 |
| 睇埋：香港政治、香港立法會、香港區議會、非建制派、抗爭派 |
搵緊鄭伊健專輯嘅話，請睇〈**撒哈拉 (鄭伊健專輯)**〉。
座標: 23°N 13°E﻿ / ﻿23°N 13°E﻿ / 23; 13


呢段片係執行第29次太空任務嘅太空人喺國際太空站影嘅，先後掃過撒哈拉同中東。
利比亞西部嘅Tadrart Acacus沙漠，係撒哈拉其中一窟。
上圖係撒哈拉面頭嘅Safsaf綠洲。下圖係雷達圖，顯示撒哈拉地面下邊嘅岩層。可以睇到一啲黑色嘅通道，係古時候有條河流過刻畫出來嘅。條河曾經供水俾呢個綠洲。
**撒哈拉**，慣常叫**撒哈拉沙漠**，喺非洲北部，係世界最大沙漠，亦係除咗南極之外，最大嘅荒漠。呢個地方極之唔適合動植物生存。面積有成920萬平方公里，即係差唔多有美國或者中華人民共和國咁大。

撒哈拉範圍覆蓋大半個北非，東面去到紅海，西面去到大西洋，南面去到沙希爾同埋撒哈拉以南非洲嘅北部，北面去到阿特拉斯山脈同地中海海岸。用主權國去睇，撒哈拉橫跨十一國，包括：阿爾及利亞、乍得、埃及、利比亞、馬里、毛里塔尼亞、摩洛哥、尼日爾、蘇丹、突尼西亞同阿拉伯撒哈拉民主共和國。

|  |  |
| --- | --- |
| 權威控制 | 
* VIAF: 125111751
* LCCN: sh85116501
* GND: 4051293-9
* SUDOC: 029832489
* BNF: cb12137606n（資料）
* NDL: 00569946
* NKC: ge237101

 |



|  |  |
| --- | --- |
| Stub icon | 呢篇非洲文係楔位文。歡迎幫維基百科擴寫佢。睇 • 論 • 改 • 歷 |
一個數 {\displaystyle p} 本身已經係質數，若果 {\displaystyle 2p+1} 亦都係質數嘅話，咁我哋就會定義 {\displaystyle p} 係**謝爾曼質數**。

索菲·謝爾曼證明咗費馬最後定理對於呢類質數嚟講係真實同可靠嘅。而且如果 {\displaystyle x,y,z} 都係整數嘅話，咁喺 {\displaystyle x^{p}+y^{p}=z^{p}} 呢條式入面，一定有一項可以俾 {\displaystyle p} 整除到。

究竟係咪存在無限個謝爾曼質數呢個問題仍然係屬於猜想。

由1 至到10000 總共有190 個謝爾曼質數（OEIS:A005384）：

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 2 | 3 | 5 | 11 | 23 | 29 | 41 | 53 | 83 | 89 | 113 | 131 |
| 173 | 179 | 191 | 233 | 239 | 251 | 281 | 293 | 359 | 419 | 431 | 443 |
| 491 | 509 | 593 | 641 | 653 | 659 | 683 | 719 | 743 | 761 | 809 | 911 |
| 953 | 1013 | 1019 | 1031 | 1049 | 1103 | 1223 | 1229 | 1289 | 1409 | 1439 | 1451 |
| 1481 | 1499 | 1511 | 1559 | 1583 | 1601 | 1733 | 1811 | 1889 | 1901 | 1931 | 1973 |
| 2003 | 2039 | 2063 | 2069 | 2129 | 2141 | 2273 | 2339 | 2351 | 2393 | 2399 | 2459 |
| 2543 | 2549 | 2693 | 2699 | 2741 | 2753 | 2819 | 2903 | 2939 | 2963 | 2969 | 3023 |
| 3299 | 3329 | 3359 | 3389 | 3413 | 3449 | 3491 | 3539 | 3593 | 3623 | 3761 | 3779 |
| 3803 | 3821 | 3851 | 3863 | 3911 | 4019 | 4073 | 4211 | 4271 | 4349 | 4373 | 4391 |
| 4409 | 4481 | 4733 | 4793 | 4871 | 4919 | 4943 | 5003 | 5039 | 5051 | 5081 | 5171 |
| 5231 | 5279 | 5303 | 5333 | 5399 | 5441 | 5501 | 5639 | 5711 | 5741 | 5849 | 5903 |
| 6053 | 6101 | 6113 | 6131 | 6173 | 6263 | 6269 | 6323 | 6329 | 6449 | 6491 | 6521 |
| 6551 | 6563 | 6581 | 6761 | 6899 | 6983 | 7043 | 7079 | 7103 | 7121 | 7151 | 7193 |
| 7211 | 7349 | 7433 | 7541 | 7643 | 7649 | 7691 | 7823 | 7841 | 7883 | 7901 | 8069 |
| 8093 | 8111 | 8243 | 8273 | 8513 | 8663 | 8693 | 8741 | 8951 | 8969 | 9029 | 9059 |
| 9221 | 9293 | 9371 | 9419 | 9473 | 9479 | 9539 | 9629 | 9689 | 9791 |

去到2005年1月為止，最大嘅幾個謝爾曼數係：

|  |  |  |
| --- | --- | --- |
| 數值 | 年份 | 發現者 |
| {\displaystyle 92305\times 2^{16998}+1} | 1998年 | Hoffmann |
| {\displaystyle 109433307\times 2^{66452}-1} | 2001年 | Underbakke |
| {\displaystyle 2540041185\times 2^{114729}-1} | 2003年 | Underbakke |
| {\displaystyle 7068555\times 2^{121301}-1} | 2005年1月8號 | P. Minovic |

特性
--

謝爾曼質數永遠唔會以7 為個位數。下面就係證明：

反證法：假設存在個位數係 7 嘅質數 *p*，將佢表達成 *p*=10*k*+7。根據謝爾曼質數嘅性質，{\displaystyle 2p+1} 亦都會係質數，但係 {\displaystyle 2p+1=2(10k+7)+1=20k+15=5(4k+3)}，{\displaystyle 2p+1} 可以俾5 整除，係一個合成數，所以有所矛盾。

同梅森數嘅關係
-------

若果{\displaystyle p>3}，{\displaystyle p\equiv 3{\pmod {4}}}，而且p 又係謝爾曼質數，咁 2p+1 就係梅森數{\displaystyle M\_{p}} 嘅因數。

出現頻率
----

1922年，哈代同Littlewood 發表咗以下呢一條用嚟計算謝爾曼質數頻率嘅公式：

{\displaystyle {2Cx \over ln^{2}(x)}}
而且 {\displaystyle C\approx 0,6601618158}，咁C 就係孿生質數常數。

坎寧安鏈
----

數列 {p, 2p + 1, 2(2p + 1) + 1, ...} 嘅索非熱爾曼質數稱為第一類坎寧安鏈。除咗頭同尾之外，呢個數列入面嘅項都會同時係謝爾曼質數同安全質數。

睇埋
--

* 安全質數
**摩星嶺**（粵拼：mo1 sing1 leng5）係中國廣東省廣州市白雲山最高峰，海拔382米。山頂平而山坡斜，附近重有幾嚿石頭。呢座山係白雲山嘅卅幾座山入面最高嘅一座。喺棲霞嶺上去，可以到摩星嶺嘅門樓。

名
-

摩星嶺曾經叫「碧雲峯」。初時叫「第一山」。宋朝轉運使陶定響處題「天南第一峯」。清朝《番禺縣志》嘅白雲山圖叫呢座山做「摩星嶺」。

而家
--

而家摩星嶺係白雲山風景區嘅其中一個二級旅遊景區。佢同大門個門飛唔互通，上去嘅話要買票，一律收CNY￥5。山頂有樖許愿樹同兩座亭（祈福亭同摘斗亭），其中祈福亭個鐘唔使錢都撞得。

山頂景區
----

|  |  |
| --- | --- |
| 摩星嶺山頂嘅入口 | 摩星嶺山頂寫住「摩星嶺」、「海拔382米」嘅石刻 |

摩星嶺本身就有座中國移動嘅信號發射塔，中間重有畀人留低畫嘢嘅，附近重有座MINI嘅風力發電裝置，同時重有棟雕塑指去北京重寫埋「1900km」同「海拔382m」嘅字。喺摩星嶺嘅最高地方重可以睇嗮成個廣州市區嘅嘢。

摩星嶺嘅主要景區有：吉星石、許願樹、祈福鐘、許願龜、九龍泉、九龍壁。

連出去
---

|  |  |
| --- | --- |
|  | 維基同享有多媒體嘅嘢：**Moxing Summit** |

* 《白云山简介》 廣州市白雲山風景名勝區管理局 喺2012-10-15搵到

| * 睇
* 傾
* 改
廣州龍脈 |
| --- |
| 天堂頂　　大尖山　　銀龍頂　　帽峯山　　摩星嶺　　越秀山　　龍頭山　　蓮花山　　黃山魯　　龍穴島 |
座標: 22°16′37″N 114°07′23″E﻿ / ﻿22.27694°N 114.12306°E﻿ / 22.27694; 114.12306

其中一座炮台嘅遺址
**摩星嶺要塞**，又叫**摩星嶺炮台**，係一個喺香港中西區摩星嶺山頂同山腰一帶嘅軍事要塞，曾經喺香港保衛戰期間守衛香港島西部，而家祇淨低部份遺址。

史
-

1900年，英軍建議喺摩星嶺起防衛設施。摩星嶺要塞嘅建築工程喺1909年展開，1911年大炮裝置完成，1912年全部完成，取代咗附近龍虎山嘅松林炮台。要塞係由營房、五個炮台、指揮總部同多座瞭望台同掩蔽體組成，其中大炮口徑係9.2吋。要塞配合喺西高山嘅機槍堡，把守住維多利亞港西部同硫磺海峽等航運要道。1939年，為咗加強摩星嶺嘅防衛能力，附近再起多座銀禧炮台。

1941年12月，香港保衛戰爆發，由於日軍喺香港島東北岸登岸，摩星嶺要塞就成為支援香港島東部同中部嘅主要火力。12月16號，喺山頂嘅指揮總部被炸毀，喺12月25號守軍將殘餘嘅設施炸毀之後先至放棄要塞。

相
-

* 二次大戰時F1編號嘅海岸炮
* 二次大戰時F2編號嘅海岸炮
* 用作運送大炮上下山頂嘅大斜坡
* 偽裝保護牆
* 偽裝保護牆後嘅營房
* 營房之間四通八達嘅防空通道
* 因為鬧過鬼嘅關係，其中一座營房嘅窗上有用作拜祭嘅用品

出面網頁
----

* 摩星嶺要塞 百年遺迹
**字母順序**（英文：alphabetical order）嘅排列，指按照某種語言嘅正常字母次序決定一榨字應該點樣排法，唔同語言次序唔同，例如雖然英文同愛爾蘭文都係用羅馬字母，佢哋嘅字母係唔同次序嘅。

排次序並唔係淨係排啲字嘅第一個字母，而係如果第一個字母一樣（唔理大細楷），就要排第二個字母，如此類推。例如，如果係英文，cat、car 就係唔啱次序，雖然第一個字母一樣。

複合字嘅處理
------

如果隻語言用到空格或者連接號，遇到有複合字，傳統上有兩種排法；美國嘅 NISO（國家資訊標準組識）有正式標準，編號 TR03，指明連接號、破折號同斜線當空格處理，其他標點就當冇到，淨返有空格嘅字就分兩種做法：

* 唔計空格（英文：letter-by-letter）：當空格冇到，成個複合字當做一串好長嘅字母，跟上述方法排
* 計埋空格（英文：word-by-word）：兩個複合字第一部份跟上述方法排，一樣次序嘅話第二部份跟上述方法排，如此類推（TR03 指出如果用電腦做，只要將空格排喺所有嘢之前就做到爾種效果，唔使咁麻煩）

兩種排法都係傳統排法，冇話邊隻啱啲，不過某啲書種可能慣常用其中一種（例如，字典同百科全書通當唔理空格），或者相關機構（例如出版社、大學學系或者公司內部等等）可能有規定。

另外亦會有人就咁按電腦內碼排，但係咁排並唔正統，排出來嘅次序好易會錯。

忽略字
---

跟字母順序排次序嘅時候往往有啲字如果喺開頭習慣上會唔計，爾啲通常包括冠詞等等。喺電腦度就會當鏟走咗，爾啲當鏟走咗嘅部分叫忽略字。

棘手問題
----

跟字母順序排次序，可能會遇到一啲棘手問題，例如：

* 數字：有啲情況會排數目大細，第啲情況會當個數字串咗出來當字咁排，最緊要係讀者會覺得合理
* 符號：按情況，可以唔理符號、當個符號嘅名串咗出來、當個符號代表嘅字串咗出來、跟電腦內碼排等等
* 簡寫：可以當個正寫串咗出來，或者就咁跟簡寫排

因為處理方法好多時會牽涉到 ｢睇情況｣，電腦可能唔可以自動處理，人手介入可以係指定 sort key（排序鍵），即係如果可以嘅話，可以話畀部機知排次序嘅時候唔好理個字點寫，人手輸入嗰個版本先算數。

例
-

### 唔計空格同計埋空格嘅分別

如果有爾啲英文字：car phone、carboy、car、carmine

* 唔計空格，順序係：car、carboy、carmine、car phone
* 計埋空格，順序係：car、car phone、carboy、carmine

### 忽略字

如果有爾啲書名：*The Typographic Grid*、*Telecommunications Primer*、*The Canadian Style*

* 正確處理忽略字，順序係：*The Canadian Style*、*Telecommunications Primer*、*The Typographic Grid*
* 就咁跟內碼排，順序係：*Telecommunications Primer*、*The Canadian Style*、*The Typographic Grid*（傳統上算錯）

### 簡寫

如果有爾啲加拿大地名：Saint John、St. John’s、St-Jean（魁北克省法文地名）

* 當串咗正字出來，順序係：St-Jean、Saint John、St. John’s
* 就咁跟簡寫排，順序係：Saint John、St-Jean、St. John’s

### 數字

如果係爾啲書名：*Animal Farm*、*1984*、*No!*、*New*、*100%*

* 按數字大細，字母先過數字，順序係：*Animal Farm*、*New*、*No!*、*100%*、*1984*（如果唔知書名點寫，都算合理）
* 當數字寫咗英文全寫，順序係：*Animal Farm*、*New*、*1984*、*No!*、*100%*（如果講英文，都算合理）

不過如果係產品型號，例如爾啲：K-r、K-50、K-100D、K-1

* 按數字大細，數字先過字母，順序係：K-1、K-50、K-100D、K-r
* 當數字寫咗英文全寫，順序係：K-50、K-1、K-100D、K-r（唔合理）
* 就咁按內碼排，順序係：K-1、K-100D、K-50、K-r（唔合理）

應用
--

喺出版業，出處引用、詞彙表同索引等等都會用到字母順序。

睇埋
--

* 筆劃順序

註
-

1. 1 2 3 4 5 6  Mulvany, Nancy C. (2005). *Indexing Books* (美國英文) (第2版). University of Chicago Press. ISBN 0-226-55276-4.
蒙卦
**蒙卦**mung4 gwaa3，或者就咁叫**蒙**，係六十四卦之中嘅第四卦。佢上卦係艮卦，代表山，即係☶ ；下卦係坎卦，代表水，即係☵ 。所以，蒙卦就畫成䷃。為咗方便記住卦象，佢有個名叫**山水蒙**。

卦辭
--

亨。 匪我求童蒙，童蒙求我。 初筮告，再三瀆，瀆則不告。利貞。

彖曰：蒙，山下有險，險而止，蒙。 蒙亨，以亨行時中也。匪我求童蒙，童蒙求我，志應也。 初噬告，以剛中也。再三瀆， 瀆則不告，瀆蒙也。 蒙以養正，聖功也。

象曰：山下出泉，蒙﹔君子以果行育德。

爻辭
--

初六：發蒙，利用刑人，用說桎梏，以往吝。

九二：包蒙吉，納婦吉，子克家。

六三：勿用娶女，見金夫，不有躬，無攸利。

六四：困蒙，吝。

六五：童蒙，吉。

上九：擊蒙，不利為寇，利御寇。

| * 睇
* 傾
* 改
六十四卦 |
| --- |
| 乾 ‧ 坤 ‧ 屯 ‧ 蒙 ‧ 需 ‧ 訟 ‧ 師 ‧ 比 ‧ 小畜 ‧ 履 ‧ 泰 ‧ 否 ‧ 同人 ‧ 大有 ‧ 謙 ‧ 豫 ‧ 隨 ‧ 蠱 ‧ 臨 ‧ 觀 ‧ 噬嗑 ‧ 賁 ‧ 剝 ‧ 復 ‧ 無妄 ‧ 大畜 ‧ 頤 ‧ 大過 ‧ 坎 ‧ 離 ‧ 咸 ‧ 恆 ‧ 遯 ‧ 大壯 ‧ 晉 ‧ 明夷 ‧ 家人 ‧ 睽 ‧ 蹇 ‧ 解 ‧ 損 ‧ 益 ‧ 夬 ‧ 姤 ‧ 萃 ‧ 升 ‧ 困 ‧ 井 ‧ 革 ‧ 鼎 ‧ 震 ‧ 艮 ‧ 漸 ‧ 歸妹 ‧ 豐 ‧ 旅 ‧ 巽 ‧ 兌 ‧ 渙 ‧ 節 ‧ 中孚 ‧ 小過 ‧ 既濟 ‧ 未濟 |
湯河
**河粉**（粵拼：ho4/ho4\*2 fan2），原名**沙河粉**（saa1 ho4 fan2），或者就噉叫**河**ho4\*2或**粉**，係用米漿整嘅扁平粉條嘢食，源自廣州沙河，風行華南同東南亞，可以放湯或者炒。

整法
--

炒河
河粉原料係稻米，將米洗淨後磨成粉加水整成米漿，用米漿蒸成薄粉皮、再切成帶狀而成。因佢係用白雲山上嘅九龍泉水泡製嘅，所出嘅粉薄白透明，爽軟韌筋兼備，炒、泡、拌食都啱。

煮法
--

抛镬猛火炒
河粉可以用蒸、炒（分乾炒同濕炒兩種）、煮等多種方法煮。

* 湯粉：成日見有用大地魚作湯底，將河粉送魚丸。牛丸河粉喺香港等地亦相當普遍。
* 乾炒：加油配韭王以猛火炒熟，加上醬油，可配牛肉、牛腩、豬什等，其中以乾炒牛河較為常見。
* 濕炒：喺乾炒後，打上芡汁。
* 煮：煮熟後，配上上湯，可配魚丸、牛丸、雲吞等配料。
* 蒸：蒸熟後，自己點醬。

現狀
--

人手整嘅河粉色白，近來亦有店家喺其中加入各種蔬菜汁或者生果汁，整成五顏六色嘅河粉。河粉已實現機械化生產，喺廣州隨之出現咗大量自行生產嘅米粉。

2004年，廣州市政府考慮將河粉以「廣州沙河粉」之名申報「原產地域產品」保護，從而加強對河粉製造業嘅管理。
2009年，炒河粉被洛杉磯時報評為「年度十大食譜」冠軍。

其他稱謂
----

河粉同其他地方嘅同類嘢食，好似客家人嘅粄條、閩南人嘅粿條極之相似，甚至無法分辨，以致好多時候，喺多種方言交疊嘅地區，粄條、粿條同河粉都被視為同一種嘢食，例如喺馬、新一帶，喺福建人、廣府人、潮州人同客家人生活交融嘅環境，河粉同粿條可講係同義詞。

參考
--

1. ↑  廣東新聞：産權保護河粉將申請地域保護不讓隨意標稱

睇埋
--

* 米粉
* 米線
* 瀨粉
* 乾炒牛河
**自主**，憑得自己意志去做咁解，個意思取自英文freedom。不過中文更多時譯做**自由**，就同英文liberty個自由意思衝撞，變得混淆不清。不過就算英文，兩隻字都成日當成同義，實情意思相當唔同。自主屬內在，有個人意志。自由歸外在，人間社會之中，唔受管束，唔受干涉，但又講求後果責任。由於兩者成日撈亂，故此就算見自由一字，都要分清楚來歷。

文
-

過往英文freedom有種種譯法。一八二二年，馬禮遜英華字典，英字解為principles of self rule，唐字**自主之理**。一八四七、四八年，麥都思英華字典，稱為**任意擅專**、**自主之事**。一八六六到六九年，羅存德英華字典，**自主者**、**治己之權**。一九〇八年，顏惠慶英華大辭典，**自由**、**不受人節制**、**作爲自由**、**自主**、**不爲奴隸**。首見自由一字。

可見譯法，一向以自主為多。又意會做任意、無拘束、治己、自己作主。都為憑自己意思，自己治理。

直至一九〇八年顏惠慶，譯做自由。由為豐儉由人，任由個由。廣東話**任**你、**由**你，意思就話唔約朿你，你想點就點。

### 自由

自由係古字，可以上追到後漢書。自有自己同自然之意，自由即行為自然、唔做作、唔被迫。若然見喺古史，多數指王室、達官唔受約束，任意行事。

西遊記亦有話孫悟空「我等日日歡會、在仙山福地、古洞神洲、不伏麒麟轄、不伏鳳凰管、又不伏人間王位所拘束、**自由自在**、乃無量之福、為何遠慮而憂也。」自由同自在，意思唔受管唔受束，想點就點。

種類
--

自主名目繁多，多不勝數。

至出名為言論自由。馬禮遜則有freedom of speech to the emperor，叫大開言路。羅德存繙freedom of speech做任意講之權。可見憑心想講乜就講，而自主就睇成權利。

其他如集會自由、出版自由、選擇自由、結社自由、學術自由、思想自由、宗教自由、政治自由、藝術自由、經濟自由、科學自由咁。

攷
-

1. ↑  "Difference Between Liberty and Freedom".
2. ↑  〈中文古義的「自由」〉.
汽油
柴油
**油**（粵拼：jau4）係由一種或多種液態嘅碳氫化合物組成。佢有疏水性嘅特性，係好多同水溝唔埋液體嘅總稱。而可以溶喺油嘅物質都具有親油性，一般唔溶喺水。

油同水可以喺乳液，例如奶度短時間內比較均勻噉混合。但係乳液係亞穩定嘅狀態，時間耐咗又會重新分為油同水兩個相態。

簡介
--

油由一種或多種液態嘅碳氫化合物組成（矽油有好大部分由矽氧化合物組成），同醇、酮同醚等碳氫化合物嘅分別在於油嘅組成部分冇極化。同脂肪嘅分別在於組成油嘅化合物嘅分子長度同分子之間嘅連接比較細。

油嘅種類
----

油係多種極之唔同嘅物質嘅日常統稱，因此佢嘅分類並唔系統，人一般按佢嘅來源、用途等分類。

### 生物油

化學上生物油屬甘油，佢哋同脂肪嘅分別在於佢哋嘅熔點比脂肪低。

好多植物油都係用來食（例如菜油、向日葵油、橄欖油等）。

動物油中用作食用油嘅相對來講比較少（例如魚肝油），動物油同脂肪嘅區分亦唔係好明確。此外動物油重被用喺工業中做潤滑油、番梘等。

### 精油

精油係易揮發嘅、有芳香氣味嘅植物油（例如玫瑰油），常用喺化妝品度。

### 石油

石油主要係喺地下開採出來嘅油，佢主要組成部分係烷烴。大自然中嘅原油大多數含有雜物，除少數例外（例如利比亞嘅原油）都含有比較多嘅硫同第啲物質。

礦物油係有機化學工業非常重要嘅原材料。礦物油提煉後亦係目前世界上最重要嘅能量原材料。作為取暖用油、汽油、柴油同重油，佢係今日文明嘅保障。此外礦物油嘅產品重用來做潤滑油。

### 矽油

矽油係由矽同氧組成嘅半有機嘅高分子同非均相高分子化合物。佢哋嘅優點係唔易氧化，唔易受溫度同其它因素影響。矽油除咗被用作潤滑劑外重喺化妝工業被大量使用。

用途
--

* 潤滑劑
* 燃料
* 液壓油
* 化工業原料
* 熱容
搵緊第二樣意思嘅話，請睇〈**雅瑟**〉。
**威廉·望那褚·布倫西特·雅瑟**（英文：**William Mornarch Burnside Arthur**，1839年12月21號—1912年1月27號）係英國人太平紳士、香港拔萃男書院嘅第一任校長、英軍學校校長。

一生
--

雅瑟係英國舒梨郡人，大個咗之後搞教育。1863年，雅瑟同瑪麗·安妮·獲嫻（英文：Marie Annie Voughan）結婚。1964年，雅瑟同老婆搬去香港做嘢。雅瑟啱啱嚟香港嗰陣，係做英軍學校校長嘅。1870年，雅瑟跳槽去啱啱成立嘅孤兒院兼學校曰字樓孤子院（即係之後嘅拔萃男書院）做第一任院長，而佢老婆就做女舍監。嗰陣，曰字樓孤子院係一間男女校，收入依賴人哋捐錢。雅瑟在位嗰陣，曰字樓孤子院（拔萃男書院）並冇特別重要嘅發展。

1878年，曰字樓孤子院轉做政府資助學校。冇幾耐，雅瑟就因為老婆健康唔好而辭職，跳槽過皇仁書院做副校長，希望抽多啲時間陪老婆。1900年，雅瑟退休翻英國。1912年1月12號死喺康和郡（Cornwall）。1949年，拔萃男書院成立雅瑟社（Arthur House），綠色係雅瑟社嘅代表顏色。

參考
--

1. ↑  Rev. W. T. Featherstone, The Diocesan Boys School and Orphanage, Hong Kong: The History and Records 1869-1929 第1頁

| * 睇
* 傾
* 改
香港拔萃男書院校長 |
| --- |
| 主分類 |
| 19世紀 | 雅瑟（W. M. B. Arthur） → 俾士（G. Piercy） |
| 20世紀 | 俾士（G. Piercy） → 費瑟士東（W. T. Featherstone） → 舒展（C. B. R. Sargent） → 葛賓（G. A. Goodban） → *張奧偉（O. V. Cheung）*  → *蒙斯（B. J. Monks）*1  → 施玉麒（Canon G. She） → 郭慎墀 （S. J. Lowcock） → 黎澤倫（J. Lai） |
| 21世紀 | 張灼祥（T. Chang） → **鄭基恩**2（R. K. Y. Cheng） |
| 註：1、*斜體*代表代理校長 2、**粗體**代表而家嘅校長 |
波士頓
波士頓國王禮拜堂（King's Chapel）
**波士頓**（頓讀陰上聲，粵拼：bo1 si6 deon2；英文：**Boston**，英文讀音：[ˈbɒstən])，係美國一城，亦係一埠。佢係麻省省城，係紐英倫最大嘅城。佢喺美國東岸，對住大西洋。2008年估計，人口52萬0535，係全部第廿一大城。波士頓同周圍城地，擴展成大都會，叫大波士頓，人口450萬，係全國第十大大都會。如果以返工交通網計，大波士頓橫跨麻省六縣，包括Essex、Middlesex、Norfolk、Suffolk、Plymouth以及Worcester。另外亦包括全個羅德島同部份New Hampshire，咁就變成美國第五大區。

1630年，英國清敎徒來到Shawmut半島立。去到十八世紀，波士頓就變成美國革命嘅舞臺，有出名嘅波士頓大屠殺同波士頓茶會兩件大事。革命初期戰事，波士頓同周圍有Bunker山之戰同波士頓之圍。此後，波士頓不斷壯大，一路填地，一路吞併，遠超原有半島。美國獨立之後，波士頓變成大埠，亦係工業重地。佢咁嘅經歴，每年都引到1630萬遊客到城。美國史中，波士頓有唔少美國之首，好似首間公立學校，1635立嘅波士頓拉丁學校（Boston Latin School），同埋首套地鐵。

波士頓城內城外，都有唔少學府大學，所以高等敎育集中地，亦係醫學中心。個城經濟靠研究、電子、機械、金融同埋高科技，尤其係生物技術。個城生活水平愈來愈高，美數之中，數一數二，令窮人就難以負擔。之不過，佢係仍然係世界上，高踞最住得人排名。

2013年4月15號波士頓馬拉松受到恐怖襲擊，造成至少3人死，176人受傷，其中一個死者係中國留學生。

波士頓喺2016年12月7號成功攞咗第三屆廣州國際城市創新獎。

註
-

1. ↑  McConville, Christine (April 23, 2013). "Marathon injury toll jumps to 260". *Boston Herald*. 喺April 24, 2013搵到.
2. ↑  〈第三届广州国际城市创新奖五大获奖城市出炉〉. 《中國新聞網》. 2016-12-08.

出面網頁
----

|  |  |
| --- | --- |
|  | 維基同享有多媒體嘅嘢：**波士頓** |

* 波士頓市政府網頁

| * 睇
* 傾
* 改
廣州獎得獎城市或地區 |
| --- |
| 第一屆 | 
* 奧地利維也納
* 加拿大溫哥華
* 大韓民國首爾
* 馬拉維里朗威
* 土耳其伊茲密特

 |
| 第二屆 | 
* 中華人民共和國杭州
* 哥倫比亞安提奧基亞省
* 英國碧仙桃
* 塞內加爾達喀爾
* 紐西蘭基督城

 |
| 第三屆 | 
* 玻利維亞拉巴斯
* 丹麥哥本哈根
* 埃及卡柳比亞省（英文：Qalyubia Governorate）
* 大韓民國松坡區
* 美國波士頓

 |
**河野六郎**（粵拼：ho4 je5 luk6 long4；日文：**河野 六郎**こうの ろくろう(Kōno Rokurō)；1912年12月16號—1998年10月7號），係日本嘅語言學者。東京教育大學名譽教授。專門研究朝鮮文、中文。1986年日本學士院會員。1993年文化功勞者。佢阿哥係哲學家、翻譯家河野與一。

生平
--

出世喺兵庫縣神戶市。入讀過第一高等學校之後，1937年（昭和十二年）從東京帝國大學語言學科畢業。

1940年（昭和十五年），受小倉進平推薦，就任爲京城帝國大學嘅助手。1941年（昭和十六年）做咗同間大學嘅講師。1942年（昭和十七年）做咗同間大學嘅助教授。1958年，做咗東京教育大學語言學教室教授。1962年，憑住《朝鮮漢字音研究》（朝鮮漢字音の研究）做咗東京大學文學博士。1976年，從東京教育大學定年退休後，就任爲大東文化大學嘅教授（直到1983年）。

著譯書
---

### 著書

* 《朝鮮方言學試攷 「鋏」語考》，東都書籍京城支店，1945年
* 《河野六郎著作集 全3卷》，平凡社，1979年～1980年
* 《言語學大辭典》，同龜井孝、千野榮一共編，三省堂，1988年
* 《文字論》，三省堂，1994年
* 《文字贔屓》，同西田龍雄共著，三省堂，1995年

### 翻譯

* 《銀のナイフ ヤン・セレリヤー》，岩波少年文庫，1959年
* 《言語学と哲学－言語の哲学定項についての試論》，艾千·芝桑（Étienne Gilson）著，岩波書店，1974年

睇埋
--

* 韓國學

|  |  |
| --- | --- |
| 權威控制 | 
* WorldCat
* VIAF: 108339234
* LCCN: n82055987
* ISNI: 0000 0000 8460 4020
* GND: 1048101177
* NDL: 00035481
* CiNii: DA00512942

 |
拉丁文字典
意大利文字典
《粵典》嘅撈稿；《粵典》係一本香港嘅廣東話網絡字典，以廣東話同英格蘭話雙語釋廣東話嘅字詞。

本文介紹**字典**、**詞典**及**辭典**等供人查閲字詞形音義嘅工具書。粵人講閒話時，興以「字典」指以上任何一至三項；**查字典**係唯一常用配搭。**辭書**用嚟通稱以上兩類書籍以及百科全書等種種。

世上唔少地方，書寫都按音為主，佢哋每種往往只有少量字母同符號，順序固定。而唐字就千變萬化，有濃厚嘅象形色彩，無固定排法，排字會跟五花八門嘅檢字方法——分類、部首、筆劃、聲韻、編碼都有，就算係同一部著作，都可能會整多過一個版本——跟韻母排嘅，啱寫詩同填詞用家；跟部首或筆劃排嘅，輔助到閲讀；跟聲母排嘅，寫作時幫到手……而同一個版本嘅書亦都可能會附帶啲檢字表，方便啲人用其他順序揾到字嘅介紹之所在頁數。

中文
--

內文：漢字字典
內文：中文字典
內文：字
「字典」，收集字，顯示寫法，解釋意思，記載讀音，舊時叫**字書**。

爾雅、說文、玉篇、切韻、唐韻、廣韻、集韻、正字通、康熙字典等等，通通都應歸入字書，然而唐人鍾意再細分，故此有種種名目。

按此定義，及後衍生出**字彙**、「字典」、「辭典」、「詞典」等名目，都歸為同類。顧名思義，認真傳意時，書名之中有「字」無「詞／辭」嗰啲篇幅較短，主要係逐個單字説明，亦有部份會攋到些少非單字詞語，相反嘅話，除咗會提到各個單字嘅意思，重將多字詞語逐個介紹，而由於詞語嘅數目多過單字好多，因此詞典往往比字典長得多。然而，字典嘅項目數量都可以好多，皆因中文之中有無數意思同讀音重覆嘅異體字，以及冇乜現代人用嘅生僻字。韻書係按韻排序嘅字典／詞典。

字典一字，取自康熙字典，序文有寫。康熙字典同其他字書唔同，一般字書只列出自己一家之言。而康熙字典並非自家述作，反而收納前人字書，以祈形音義俱全，有漏就補前人經典同注疏， 唔夠再有前人詩文補上。項項皆有出典，故此叫典。然而後世自稱為字典、辭典、詞典嘅，大多言過其實，音義例多數無出處。

以現代語言學標準計，「詞（語）」可以得一個單字，並唔係最少要有兩個。

西洋文
---

華夏同西洋文字構成唔同，字書構成亦大有分別。

西洋大多為屈折語，會睇重字根，將變化歸入一字，如英文動字，表示過去而屈折、表示現行而屈折，會合拼去一字來寫，唔會分開。如日文咁黏着語，字尾黐埋去字度，改變字義，如表示過去咁。咁所衍生會拼入去以基本字，當做一字來寫。傳統上依啲叫字，由字母組成。馬禮遜有段「英吉利國字語小引」，就係咁稱呼英文字。

每種西洋語言，都只係得數以十計嘅字母；得一個字母至乃至由一堆字母噉樣砌埋一齊而成，而當中無空格又有意義嘅嘢，叫做「（單）字」／「（單）詞」（兩者可以互換）。另外，「字典」、「詞典」及「辭典」同義。

誇語言類
----

數碼及機器類
------

內文：電子詞典
內文：字典軟件

特別用途類
-----

上述講嘅係一般字典；有啲字典嘅應用範圍好細，只會收錄形、音同義之一或二，以及適用於某指定行業嘅專門資料。

攷
-

1. ↑  〈Dictionary - 字典；辭典〉. *terms.naer.edu.tw*. 喺2021-12-21搵到.
2. ↑  〈牛津英語詞典舊字新解令人搲頭〉. 《on.cc東網》 (香港中文). 2014-05-18. 喺2021-12-21搵到.
3. ↑  教育部,卡米爾. 〈教育百科 | 教育雲線上字典〉. *pedia.cloud.edu.tw* (臺灣中文). 喺2021-12-21搵到.
4. ↑  〈序〉.
5. ↑
6. ↑  "A Dictionary of the Chinese Language: English and Chinese".
7. ↑  〈存档副本〉 (PDF). 原著 (PDF)喺2018年10月25號歸檔. 喺2021年12月21號搵到.
8. ↑
9. ↑  〈英文字根字典〉. *www.las.ac.cn*. 喺2021-12-21搵到.
10. ↑  〈网络时代新词汇充斥英文辞典〉. 《BBC 英伦网》 (簡體中文). 2011-08-25. 喺2021-12-21搵到.
11. ↑  自由時報電子報 (2021-04-02). 〈自由廣場》豆油進了英文詞典 - 自由評論網〉. 《自由時報電子報》. 喺2021-12-21搵到.
謝拉特
**謝拉特**（英文：**Steven George Gerrard**，1980年5月30號—），全名**史提芬·佐治·謝拉特**，響英格蘭默西賽德郡惠斯頓出世，係前英格蘭足球員，打中場，佢曾經係英超球會利物浦足球會嘅主力。

佢細個已經係利物浦球迷，所以學徒生涯都係由利物浦打起。1999年佢好好彩響一場比賽臨危受命，結果就一直成為主力。當時利物浦重有奧雲，但奧雲狀態一直俾人批評，重成日計劃轉會。到奧雲離隊之後，謝拉特終於做埋隊長，係隊波嘅精神支柱。由於英超基本上都係曼聯玩晒，謝拉特直到掛靴都冇攞過英超聯冠軍，但就贏過一屆歐洲聯賽冠軍盃。

雖然佢一直公開話對利物浦最忠心，但佢曾經因為錢銀俾車路士斟介過，重差啲轉會成功，結果利物浦成功贏到2005年嘅歐洲聯賽冠軍盃，佢之後講"How can I leave after a night like this?"（我點可以喺一個咁美妙嘅夜晚之後離開呢？），之後謝拉特續約，成為利物浦最高薪球員。

2008年12月，謝拉特嚮酒吧同DJ講手，涉嫌毆打罪俾差人拉咗。

謝拉特喺2014-15年英超賽季後會轉戰美職聯，加盟洛杉磯銀河。不過佢喺最後一次雙紅會中以後備身份入場，但落場得38秒就因條氣唔順踩落曼聯球員安達靴里拉小腿，結果直接紅牌被趕離場。謝拉特喺2016年掛靴。

獎項
--

冠軍（11個）
* 英格蘭足總盃（2）：2000-01，2005-06
* 英格蘭聯賽盃（3）：2000-01，2002-03，2011-12
* 英格蘭社區盾（2）：2001-02，2006-07
* 歐聯（1）：2004-05
* 歐洲足協盃（1）：2000-01
* 歐洲超霸盃（2）：2001-02，2005-06

亞軍（7個）
* 英超（3）：2001-02，2008-09，2013-14
* 英格蘭聯賽盃（1）：2004-05
* 英格蘭社區盾（1）：2002-03
* 歐聯（1）：2006-07
* 世界冠軍球會盃（1）：2005年
* 英格蘭足總盃（1）：2011-12

出面網頁
----

* Players - Steven GERRARD - FIFA.com （英文）
* Steven Gerrard - Liverpool FC（英文）
* 〈杰拉德 (Steven Gerrard)〉. （簡體中文）
* "Steven Gerrard | National Football Teams" (英文).
* "Steven Gerrard | Football Stats" (英文).
明夷卦
**明夷卦**，或者就咁叫**明夷**，係六十四卦之中嘅第卅六卦。佢上卦係坤卦，代表地，即係☷ ；下卦係離卦，代表火，即係☲ 。所以，明夷卦就畫成䷣。為咗方便記住卦象，佢有個名叫**地火明夷**。

卦辭
--

利艱貞。

彖曰：明入地中，明夷。 內文明而外柔順，以蒙大難，文王以之。 利艱貞，晦其明也，內難而能正其志，箕子以之。

象曰：明入地中，明夷；君子以蒞眾，用晦而明。

爻辭
--

初九：明夷於飛，垂其翼。 君子於行，三日不食， 有攸往，主人有言。

六二：明夷，夷於左股，用拯馬壯，吉。

九三：明夷於南狩，得其大首，不可疾貞。

六四：入於左腹，獲明夷之心，出於門庭。

六五：箕子之明夷，利貞。

上六：不明晦，初登于天，後入於地。

| * 睇
* 傾
* 改
六十四卦 |
| --- |
| 乾 ‧ 坤 ‧ 屯 ‧ 蒙 ‧ 需 ‧ 訟 ‧ 師 ‧ 比 ‧ 小畜 ‧ 履 ‧ 泰 ‧ 否 ‧ 同人 ‧ 大有 ‧ 謙 ‧ 豫 ‧ 隨 ‧ 蠱 ‧ 臨 ‧ 觀 ‧ 噬嗑 ‧ 賁 ‧ 剝 ‧ 復 ‧ 無妄 ‧ 大畜 ‧ 頤 ‧ 大過 ‧ 坎 ‧ 離 ‧ 咸 ‧ 恆 ‧ 遯 ‧ 大壯 ‧ 晉 ‧ 明夷 ‧ 家人 ‧ 睽 ‧ 蹇 ‧ 解 ‧ 損 ‧ 益 ‧ 夬 ‧ 姤 ‧ 萃 ‧ 升 ‧ 困 ‧ 井 ‧ 革 ‧ 鼎 ‧ 震 ‧ 艮 ‧ 漸 ‧ 歸妹 ‧ 豐 ‧ 旅 ‧ 巽 ‧ 兌 ‧ 渙 ‧ 節 ‧ 中孚 ‧ 小過 ‧ 既濟 ‧ 未濟 |
**LGOC B型**（LGOC B-type）係英國一款由London General Omnibus Company（LGOC）/Associated Equipment Company（AEC）出嘅一款巴士，1910年推出。佢被認為係英國第一款大量生產嘅巴士。

B型巴士係由LGOC試製嘅X型巴士改良而成，通常係整成雙層巴士。佢係用當年普遍嘅前置引擎設計，司機位喺引擎後面，而雙層版B型巴士上層係開篷設計同埋用開放式樓梯（倫敦去到1920年代至畀有頂嘅雙層巴士行）。

B型巴士主要係LGOC整畀自己用，第一架車喺1911年開始載客，去到1913年已經出咗大概2500架。喺第一次世界大戰期間，至少有900架B型巴士被徵用去打仗，其中多架運咗去歐洲大陸用。

一次大戰之後，AEC就開始研製新嘅巴士。B型巴士大概出到1920年，之後俾新嘅AEC K型巴士取代。

參考
--

* Livesey, Jack (2007). *Armoured Fighting Vehicles of Would Wars I and II*. Southwater. p. 84. ISBN 9781844763702.
* Thackray, Brian (2001). *The AEC Story:Part 1*. Venture Publications Ltd. ISBN 1-898432-37-6
* Thackray, Brian (2004). *AEC Vehicles: Origins to 1929*. Venture Publications Ltd. ISBN 1-898432-44-9
* Townsin, A. A. (1980). *Blue Triangle*. Transport Publishing Company. ISBN 0-903839-34-2

|  |  |
| --- | --- |
|  | 維基同享有多媒體嘅嘢：**LGOC B-type Bus** |
斯洛文尼亞嘅一個山窿
**岩溶地貌**（粵拼：ngaam4 jung4 dei6 maau6，**Karst**）係由溶得嘅岩石（例如石灰岩、白雲石同石膏）溶解而成嘅地形。佢嘅特點係帶有排水窿嘅地下排水系統。

原理
--

雨水經過地球大氣層吸收咗二氧化碳（CO2）嗰陣，會形成導致岩溶特徵嘅碳酸。降雨到達地面之後，可能會穿過泥土，呢啲泥土因為泥土呼吸而產生咗額外嘅CO2。一啲溶咗嘅二氧化碳同水反應形成弱碳酸溶液，跟手溶解碳酸鈣。石灰岩溶解嘅主要反應順序如下：

|  |  |  |  |  |
| --- | --- | --- | --- | --- |
| H2O | + | CO2 | → | H2CO3 |
| CaCO3 | + | H2CO3 | → | Ca2+ | + | 2 HCO3− |

喺某啲特別條件底下，可能會起到第啲機制。導致硫酸形成嘅硫化物嘅氧化亦有可能係岩溶形成嘅腐蝕因素之一。當有氧（O2）嘅地表水滲入深層嘅岩溶系統嗰陣，佢哋會帶埋氧氣入面，呢啲氧氣同硫化物（硫鐵礦、氫硫化物形成硫酸（H2SO4）。硫酸然後同碳酸鈣反應，導致石灰石地層入面嘅侵蝕增加：

|  |  |  |  |  |  |
| --- | --- | --- | --- | --- | --- |
| H2S | + | 2 O2 | → | H2SO4 | (sulfide oxidation) |
| H2SO4 | + | 2 H2O | → | SO2−4 | + | 2 H3O+ | (sulfuric acid dissociation) |
| CaCO3 | + | 2 H3O+ | → | Ca2+ | + | H2CO3 | + | 2 H2O | (calcium carbonate dissolution) |
| Ca2+ | + | SO42- | → | CaSO4 |  |  | (formation of calcium sulfate) |
| CaSO4 | + | 2 H2O | → | CaSO4 · 2 H2O | (formation of gypsum) |

|  |  |
| --- | --- |
| Stub icon | 呢篇地質學文係楔位文。歡迎幫維基百科擴寫佢。睇 • 論 • 改 • 歷 |
**攝家**（日文：摂家，せっけ*Sekke*）係日本公家嘅一種，同時係公家之中最高級嗰個，響鐮倉幕府時代成立，成員有近衛家、九條家、二條家、鷹司家同埋一條家，而佢哋全部都由係藤原北家分支出嚟嘅。由於舊日本規定大納言、右大臣、左大臣、攝政、關白同埋太政大臣呢六個最高官位要由呢五家嘅人做，所以佢哋又叫**五攝家**、**攝關家**同埋**執柄家**。

日本史上所有關白（關白係舊日本最高級嘅官位，同佢同級嘅有攝政，兩者合稱叫「**攝關**」）大部份都係由攝家嘅人出任，而唔係攝家出嚟嘅就係豐臣秀吉同埋佢嘅庶大仔秀次。

歷史
--

### 早期

藤原北家成員良房個女明子嫁咗畀文德天皇，生咗大仔惟仁（即後嚟嘅清和天皇），而文德天皇個阿媽正正就係良房個同父異母家姐順子，咁良房就係天皇嘅外戚，所以佢靠住天皇，順利升做攝政。由外戚做攝政，響當時日本係新鮮事。良房開咗先例，但變相就令最高嗰六個官位就由天皇外戚控制嗮。之後藤原北家另一成員道長有三個外孫都係天皇（後一條天皇、後朱雀天皇、後冷泉天皇），令到佢響朝廷好有勢力。佢後嚟做咗攝政，而佢死後就將攝政一位傳畀大仔賴通，久而久之最高官位就變成只可以由藤原北家成員、兼且係道長嘅後人先至做得。

後嚟響太上天皇底下，有咗院政呢個職位，所以攝政一位先至短暫唔再由藤原北家出任。

平安時代尾，藤原忠通庶大仔基實另起陽明家，本身佢係要繼承攝政一位，但係佢早死，而佢個仔基通嗰時又細個，就由基實個細佬基房繼承呢個位，咁就搞到分裂，分閞咗近衛家同埋松殿家兩支。之後發生戰亂，近衛家同松殿家地位下降，基房同基通失勢，同時之間當時個關白兼實另起攝家九條家，成功搶走攝政一位。但係之後攝政一位一直都傳得唔穩定。

後嚟，兼平由近衛家分家，另起攝家鷹司家。之後又分出一條家同埋二條家。1252年，鷹司兼平就任關白，廿年後發生政變，由九條家嘅忠家繼任關白，而忠家制定咗一條體制，就係「五攝家體制」，其中規定最高官位要由五家嘅人出任。

### 中期

後嚟江戶幕府成立，之後就制定咗禁中並公家諸法度，規定關白同攝政要經幕府審過先。之後幕府規定當一個家族當主冇仔嗰陣，可以從屋企人或者皇室嗰邊契一個仔返嚟，但就唔可以亂契。

另外，以前嘅天皇就一定要娶公家嘅女仔做老婆，但江戶幕府就批准天皇可以娶官員嘅女，唔一定要公家出嚟嘅，但前提就係天皇嘅正室一定要係公家出身。

江戶時代尾，一度絕家嘅松殿家迎嚟道基而再興，而幕府將軍德川家光想將松殿家都列入攝家，話嗮松殿家都係道長嘅後人。無奈道基早死，又冇仔，所以計劃就不了了之。

江戶初期經濟好，所以攞到嘅俸錄特別多，分別係九條家3000石、近衛家2860石、一條家2044石、二條家1708石、鷹司家1500石；而後尾九條家一部份俸錄被幕府瓜分，加上經濟又轉差，所以就變成近衛家2862.8石、九條家同一條家2044石、二條家1708.8石、鷹司家就1500石。

### 明治維新之後

爆發明治維新之後，明治天皇規定實行新制度，將全部家都封為華族，而五攝家都係公爵。後嚟攝政同關白都畀天皇廢除，所以攝家又畀人叫做「舊攝家」。

另外，明治維新之後唔再限制一定要從屋企人或者皇室嗰到契一個仔，而係可以任何華族都契得。

#### 1947年之後

1947年，響駐日盟軍總司令指示底下，華族制度畀人廢除，即係話華族冇嗮官位。雖然五攝家保住咗銜頭，但官位同俸錄都冇嗮。同年新皇室典範實施，入面話攝家唔使再一定要同華族式皇室成員結婚，可以自由婚姻。

五攝家現任當主分別係：近衛忠煇（近衛家）、九條道成（九條家）、一條實昭（一條家）、二條基敬（二條家）同埋鷹司尚武（鷹司家）。

關係
--

其實五攝家全部都係藤原北家嘅後人，而仲有另一個同樣都係由藤原北家分支出嚟嘅係松殿家，不過松殿家一早已經絕咗家（江戶時代尾迎嚟道基而再興，收尾道基早死，又冇仔，所以再次絕家），所以就冇將松殿家納入為攝家之一。


|  |  |
| --- | --- |
| 藤原忠通藤原北家當主 |  |
|
|   |   |   |   |   |   |   |   |   |   |
|   |   |   |   |   |   |   |   |
| 近衛基實近衛家初代當主 |  |  |  |  | 九條兼實九條家初代當主 |
|
|   |   |   |   |   |  |   |   |   |   |  |
|
| 近衛基通近衛家第二代當主 |  |  |  |  | 九條良經九條家第二代當主 |
|
|   |   |   |   |   |   |   |   |   |   |   |  |
|
| 近衛家實近衛家第三代當主 |  |  |  |  | 九條道家九條家第三代當主 |
|
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |
|   |   |   |   |   |   |   |   |   |   |   |   |   |   |   |   |   |   |   |   |
| 近衛兼經近衛家第四代當主 |  | 鷹司兼平鷹司家初代當主 |  | 九條道實九條家第四代當主 |  | 二條良實二條家初代當主 |  |  |  |  | 一條實經一條家初代當主 |
|
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |
|
| *近衛家系* |  | *鷹司家系* |  | *九條家系* |  | *二條家系* |  |  |  |  | *一條家系* |
|

攷
-

1. ↑  〈五摂家の跡〉. *annai.demachi.jp*. 喺2020-10-20搵到.
2. 1 2  〈摂関家（せっかんけ）の意味 - goo国語辞書〉. 《goo辞書》 (日文). 喺2020-10-20搵到.
3. ↑  三訂版,世界大百科事典内言及, ブリタニカ国際大百科事典 小項目事典,デジタル大辞泉,百科事典マイペディア,とっさの日本語便利帳,世界大百科事典 第２版,大辞林 第三版,日本大百科全書(ニッポニカ),精選版 日本国語大辞典,旺文社日本史事典. 〈五摂家とは〉. 《コトバンク》 (日文). 喺2020-10-20搵到.
4. ↑  〈摂家（せっけ）／摂関家（せっかんけ） | 時代劇用語指南 | 情報・知識＆オピニオン imidas - イミダス〉. 《情報・知識＆オピニオン imidas》. 喺2020-10-20搵到.
5. ↑  "���Ƃ̖�-�ۉ�". *www.harimaya.com*. 喺2020-10-20搵到. `{{cite web}}`: replacement character in `|title=` at position 1 (help)
盧斯安奴·巴伐洛堤（2002年）
**盧斯安奴·巴伐洛堤**（意大利文：**Luciano Pavarotti**，1935年10月12號—2007年9月6號），係一個意大利男高音，係當代世界受歡迎三大男高音之一，佢唱嘅高音因為好有穿透力，所以有個外號叫「高音C之王」。曾經2002年6月同杜明高、卡里拉斯喺北京故宮舉行世界三大男高音演唱會。

簡歷
--

盧斯安奴·巴伐洛堤喺意大利摩德納出世，老豆係一個麵包師父，亞媽喺雪茄廠打工，由於佢老豆鍾意聽男高音，又收集咗好多好紅嘅男高音唱片，喺佢9歲嗰陣又同佢老豆係教堂唱聖詩班，開始學識基本唱歌技巧。

到佢19歲嗰陣，佢喺奧圖曼跟Arrigo Pola學唱歌，後來波拉因為移民咗去日本，佢改為跟艾托雷·康波葛良尼學唱歌，由於佢屋企比較窮，所以嗰陣佢一路學唱歌一路做兼職。

1961年佢參加喺意大利北Reggio Emilia市政劇院 Teatro Municipale 舉行嘅國際聲樂比賽，最後拎咗個獎。同年又喺同一個劇院主演歌劇《陋室明娟》、《波希米亞人》（La Bohème，又譯做《藝術家嘅生涯》），飾演男主角魯道夫，大受歡迎。

因健康問題，2005年年屆69歲嘅巴伐洛堤舉行咗全球告別演唱會，作為正式退休嘅標誌。2007年因癌死。

睇埋
--

* 莫華倫
* 杜明高
* 卡里拉斯

參考資料
----

1. ↑  〈帕瓦羅蒂患癌症去世 追憶音樂大師早年生活〉. 原著喺2008年4月11號歸檔. 喺2007年12月12號搵到.

出面網頁
----

|  |  |
| --- | --- |
|  | 維基同享有多媒體嘅嘢：**Luciano Pavarotti** |

* 巴伐洛堤嘅網站（英文），（意大利文）
* Luciano Pavarotti、Tenor（英文）



|  |  |
| --- | --- |
|  | 呢篇同意大利人相關係楔位文。歡迎幫維基百科擴寫佢。睇 • 論 • 改 • 歷 |
**澎湖神壇腐屍案**，係指一宗發生喺1990年代初，一宗位於澎湖，以宗教為名嘅騙財殺人案。

事件經過
----

當時案件主犯女主持蘇春柑喺當地開設神壇，又透過佢嘅信徒不停响附近向居民作見證，話拜蘇春柑就可以趨吉避凶，慢慢蘇春柑就喺澎湖有啲名氣。

蘇春柑嘅特色，係會鞭打上門嘅民眾，宣稱可以驅魔治病。要搵蘇春柑睇病問症，首先要喺門口不停自打嘴巴，一直到蘇春柑話可以，而且每次收費至少4千台幣，超過1萬亦係常見，對於當時澎湖嘅居民費用好貴但好多人都唔吝嗇，一個月嘅香油錢就已經超過20萬。

### 事件被揭發

由於名氣日漸增加，當時做檢察官嘅管高岳亦聽聞，於是就去拜會，但就引起咗佢嘅懷疑。只不過，佢揾唔到證據。

去到1993年2月，蘇春柑聲稱要閉關修煉，只有弟子先可以進入神壇。但兩個月後，神壇傳出惡臭，鄰居報警，神壇拒絕開門。而案件又咁啱落喺管高岳手上，之後警察破門而入。

當時澎湖嘅里長高健雄，去到2013年接受訪問嘅時候就話以為係死貓死狗，但之後見到警察嘅鐵青面色就知道唔對路。原來，警察喺神壇旁邊一間房仔，發現蘇春柑嘅老竇，陳屍屋內兩個幾月變成腐屍，而屍體上亦有不明傷痕。蘇春柑就聲稱，係佢老竇之前因病離世，但好快會佛祖轉世，起死回生，所以唔能夠埋葬。

管高岳去到2013年接受訪問嘅時候就形容，入到去見到貼滿晒符，話其實蘇春柑係驚，所以就話自己靈修，甚至同信徒講佢老竇無死。佢後來再調查，發現蘇春柑嘅老竇其實係畀佢同信徒監生用棍或者塑膠水管鞭打到昏迷後，又被強灌符水同埋不明藥物。當場死亡時，蘇春柑個女除晒佢全身衣物，話佛祖會令佢復活。蘇春柑嘅妹妹作供嘅時候亦話，佢親眼目睹，老竇被蘇春柑同啲信徒捉走，一直打到死為止，之後屍體就一放兩個月。屍臭味越來越犀利，屍體貼滿符咒仲有好多蛆蟲喺上面爬，蘇春柑用符水同電風扇一直吹，想除咗惡臭味，但反而驚動咗警察。

正當以為可以當做蘇春柑走火入魔打死老竇嚟結案，警察搜到一封由一個姓吳男子寫畀蘇春柑嘅情書，引起咗檢察官注意。警察聯絡到呢個姓吳男子嘅家屬，但就發現呢個男子原來已經失蹤近一年。後來再查落去，發現神壇仲有一個密室，入面就藏著呢個男子嘅骸骨，而且排得好好，又放咗好多符同紅布。原來，早喺1992年5月，蘇春柑就已經用棍打男友，話幫佢醫病但就失手將佢打死，之後密室藏屍一年。

之後，警察仲接到民眾報案，話有一個姓胡男子去神壇醫病，一樣被打到休克，送入醫院，急救無效死亡。家屬最初本來諗住報警，但因為蘇春柑揚言咁做會招來陰魂報復，因此家屬最初唔敢報案。

雖然打死咗三個人，但蘇春柑去到法庭上面仍然唔肯老實悔改，反而喺庭上面扮請神附身。蘇春柑同佢嘅信徒最後被判死刑。

影響
--

由於案件轟動一時，所以後嚟被改編為台灣類戲劇（《玫瑰瞳鈴眼》第51集《鞭屍女活佛》）。

睇埋
--

* 台灣宗教詐欺爭議

參考
--

1. 1 2 3 4 5 6 7 8 9 10  《2013.12.22台灣大搜索／驚！神壇傳臭味 揭3腐屍密室殺人》 (英文), 喺2021-04-22搵到
2. 1 2  〈【丁學偉話山話水】真有卡到陰這款代誌？〉. *Next Magazine TW* (臺灣中文). 原著喺2021-04-23歸檔. 喺2021-04-22搵到.
3. 1 2 3 4  自由時報電子報 (2007-04-12). 〈搞「鬼」家庭 放任長女病死 1家5口遺棄罪起訴 - 社會〉. 《自由時報電子報》 (中文). 喺2021-04-22搵到.
**攬炒巴**（粵拼：Laam2 Caau2 Baa1，1993年10月25號—），本名**劉祖廸**（英文：Finn Lau），係一個香港出身嘅政治人，因為喺反逃犯條例修訂運動期間提倡「攬炒主義」而出名。而家住喺英國。

早年
--

劉祖廸大學讀測量，畢業之後入行做測量師，攞到專業資格，曾經喺香港、新加坡、英國執業，由2019年起住喺英國倫敦。佢喺連登討論區個用戶名叫「**我要攬炒**」，所以有「攬炒巴」呢個稱號。佢話佢冇政黨聯繫，「只係一個好熱愛香港嘅普通人」。

反修例運動
-----

攬炒巴喺2019年反修例運動早期提出「攬炒」策略，一開始嘅議題係香港好多親中派人士有外國護照，一邊攞住西方世界嘅保障，一邊打壓香港人嘅人權，應該要求佢哋取消外國護照，等佢哋推《逃犯條例修訂草案》嘅時候會顧忌。「攬炒」嘅諗法係政權要傷害香港人，香港人一定要令支持政權嘅人自己都受傷，引用《飢餓遊戲》對白「If we burn, you burn with us」。

### 攬炒團隊

「攬炒」倡議越來越多人支持，令攬炒巴開始出名。佢透過 Telegram 通訊軟件搵到一班同路人，一齊做「國際線」倡議，並且同喺英國、美國活躍嘅「Stand With Hong Kong」團隊合流，外界統稱「攬炒團隊」。

2019年7月，攬炒團隊喺英國幾份主流報紙登報，指控中國共產黨違反《中英聯合聲明》，廣告喺《衛報》、《倫敦晚旗報》、《旁觀者》、《新政治家》見報。

8月，佢哋同「G20團隊」合作，趁住G20峰會喺至少九個國家登報，要求國際社會關注香港警察暴力，又喺十幾個國家發起支持香港抗爭運動集會。

11月，美國《香港人權與民主法案》通過之後，佢哋聯同香港大專學界國際事務代表團整合咗有份逼害香港示威者嘅親中派人士名單，交畀美國建議佢哋制裁。報告列出咗大約140名政府官員、警方高層同親中派人士嘅言論同行為，指控佢哋侵犯人權，當中包括林鄭月娥、李家超、鄧炳強、何君堯等人，又遊說多個國家取消香港獨立關稅區嘅地位。

### 俾人拉

劉祖廸喺2020年元旦大遊行之後俾香港警察拉咗，係嗰日好多個俾人拉嘅示威者之一。嗰陣時佢以為自己嘅攬炒巴身份已經俾警察發現咗，一世唔會再自由，人生就噉玩完。但結果佢個身份冇曝光，警察只係當佢係求其一個示威者，扣留咗佢48個鐘。放返出嚟之後，佢即刻搭飛機返咗英國，之後繼續喺英國支援香港抗爭運動。

後續行動
----

2020年8月，《香港國安法》頒佈生效之後，香港政府宣佈攬炒巴犯咗國安法，而家係通緝犯，並且公開佢嘅身份。10月，劉祖廸拍片公開承認自己就係攬炒巴，同時宣佈攬炒團隊正式分家，分成攬炒巴本人領導嘅「攬炒團隊」（Hong Kong Liberty）同埋其他匿名領袖帶領嘅「重光團隊」（Stand With Hong Kong）。

攬炒巴2020年6月喺倫敦俾人跟蹤然後襲擊。一開始有人話佢扮俾人打搏同情，之後佢貼咗自己受傷嘅相同埋醫生紙上網闢謠。佢接受BBC訪問嘅時候話，襲擊佢嘅人冇任何種族仇恨襲擊常見嘅行徑，亦冇搶佢嘢，所以相信襲擊佢嘅人係受中共指示嘅打手。

2021年4月，佢宣佈暫時擺低測量師事業，全職做香港議題嘅國際遊說工作。

參考
--

1. 1 2 3  "Wanted Hong Kong activist Finn Lau - behind the faceless 'Laam Caau' persona - says he will seize any 'chance of survival and give back'". *Hong Kong Free Press HKFP* (英國英文). 2020-10-25. 喺2021-05-03搵到.
2. 1 2  〈「攬炒巴」劉祖廸拍片現真身 透露曾於元旦遊行被捕 冀成地下抗爭組織及外國政府溝通橋樑 | 立場報道 | 立場新聞〉. 《立場新聞 Stand News》 (英文). 原著喺2020-10-05歸檔. 喺2021-05-03搵到.
3. ↑  〈「攬炒」一詞源於撲克牌遊戲　Ben Sir教路泛民迎戰建制炮轟〉. 《香港01》. 2020-05-07. 原先內容歸檔喺2020-09-01. 喺2020-05-28搵到.
4. 1 2  〈【連登動員．上】專訪「我要攬炒」真身：香港人未放棄，我們也不放棄〉. 《立場新聞》. 2019-07-18. 原先內容歸檔喺2019-12-17. 喺2020-05-28搵到.
5. ↑  〈連登「我要攬炒」發起　今起英報登廣告　控訴中國違反聯合聲明　冀英港「同行作戰」〉. 《立場新聞》. 2019-07-24. 原先內容歸檔喺2019-08-14. 喺2020-05-28搵到.
6. ↑  〈全球11報章眾籌廣告出爐　籲國際社會關注香港警暴〉 (繁體中文). 852郵報. 2019-08-19. 原先內容歸檔喺2019-08-23. 喺2020-05-28搵到.
7. 1 2 3  〈攬炒巴、學界代表團製建議制裁名單 林鄭、李家超、何君堯等逾百人上榜〉. 《立場新聞》 (繁體中文). 2019-12-21. 原先內容歸檔喺2020-05-26. 喺2020-05-28搵到.
8. ↑  〈【抗暴之戰】「我要攬炒」秘製過百頁制裁名單 游說取消港獨立關稅區觸發「支爆」〉. 《蘋果日報 (香港)》. 原先內容歸檔喺2020-09-01. 喺2020-05-28搵到.
9. ↑  〈攬炒巴真身︰攬住中共死才有新香港〉. 《蘋果日報 (香港)》. 原先內容歸檔喺2020-09-01. 喺2020-05-29搵到.
10. ↑  〈無懼通緝現真身 攬炒巴：相搏到底〉. 《蘋果日報》 (繁體中文). 2020-10-05. 原著喺2021-01-21歸檔. 喺2021-05-03搵到.
11. 1 2  "BBC Two - China's Magic Weapon, A Brutal Attack in London". *BBC* (英國英文). 喺2021-08-24搵到.
12. ↑  Dimsumdaily Hong Kong (2021-01-04). "Finn Lau who is in exile in U.K. reveals photo of his head injury after being beaten". *Dimsum Daily* (美國英文). 喺2021-04-11搵到.
13. ↑  〈攬炒巴：辭測量師工作全職為港服務 擬辦 2021.6.12 全球行動企劃 | 立場報道 | 立場新聞〉. 《立場新聞 Stand News》 (中文). 原著喺2021-05-03歸檔. 喺2021-05-03搵到.
《**攝·太帥**》（英文：**I Am A Photographer**）係香港電視娛樂製作嘅真人騷節目，2017年7月10號開始到7月28號逢禮拜一到五22:00-22:30喺ViuTV播，主持係劉翁、黃美棋。節目搵咗10位唔同背景嘅人用淘汰形式玩影相比賽。節目名係嚟自唐人傳統習俗攝太歲。

參賽者包括蘇倩婷（Sosoo）、徐文華（Hill）、郭穎橋、冼錦豪（Jeffrey）、鄭慧森（Iris）、余紹瑋、曾若華（Jude）、陳思宇（Paul）、陳潔瑩（Shirley）、伍桂霆（Teddy）；評審團包括兩位主持同三位專業攝影師徐遠亮、游鎧列、王得力；演出廣告模特兒有Moox、Suzuki、劉泉、湯沛宜。比賽最後由郭穎橋贏咗。

每集一覽
----

|  |  |  |
| --- | --- | --- |
| **集數** | **播映日子** | **主題** |
| 1 | 7月10號 | 首場比賽開始 |
| 2 | 7月11號 | 空想發明 |
| 3 | 7月12號 | 第一輪比賽結果 |
| 4 | 7月13號 | 「新穎包裝傳統」 |
| 5 | 7月14號 | 第二輪比賽結果 |
| 6 | 7月17號 | 跑車飄移 |
| 7 | 7月18號 | 素人模特兒 (I) |
| 8 | 7月19號 | 素人模特兒 (II) |
| 9 | 7月20號 | 寫真 |
| 10 | 7月21號 | 捕捉拳賽畫面 |
| 11 | 7月24號 | 最有力嘅瞬間 |
| 12 | 7月25號 | 寵物和小朋友 |
| 13 | 7月26號 | 歌詞形象化 |
| 14 | 7月27號 | 唱片封面照 |
| 15 | 7月28號 | 終極任務 |

出面網頁
----

* ViuTV：攝·太帥
**盧新寧**（1966年12月—），江蘇省淮安淮陰人，中華人民共和國政治人物，而家係香港中聯辦副主任。

生平
--

1988年，佢喺北京大學中文系古典文獻專業畢業，之後留校繼續讀研究生。 1991年，佢攞到中國古典文獻學碩士學位，同年進入人民日報社教科文部。 1993年6月，加入中國共產黨。 1999年，擔任人民日報社教科文部文化組組長。 2004年，升任評論部副主任。 2009年，擔任評論部主任。 2011年獲全國五一勞動獎章。 2014年，擔任人民日報社編輯委員會委員兼評論部主任。 2014年，升任人民日報社副總編輯。 2018年6月，接任王一彪，開始兼任人民網股份有限公司嘅董事長，直到 2019年3月，中華人民共和國國務院任命出任中央人民政府駐香港特別行政區聯絡辦公室副主任。

2021年7月，盧新寧因為有份參與打壓香港民主，被美國商務部制裁。

參考
--

1. ↑  《十八大代表風采錄》編寫組編. 《十八大代表風采錄》. 北京：黨建讀物出版社. pp. 88–89. ISBN 978-7-5099-0373-5.
2. ↑  〈盧新寧接任人民網董事長〉. 《澎湃新聞》. 喺2019-08-15搵到.
3. ↑  〈人民網公告：董事長盧新寧因工作原因辭職〉. 《澎湃新聞》. 喺2019-08-15搵到.
4. ↑  〈國務院任免國家工作人員（2019年3月19日）〉. *www.mohrss.gov.cn*. 喺2019-08-15搵到.
5. ↑  〈7 副主任被美國制裁 中聯辦：廢紙一張 恪盡職守光榮正義 | 立場報道 | 立場新聞〉. 《立場新聞 Stand News》. 原著喺2021-07-18歸檔. 喺2021-07-18搵到.
6. ↑  鄭寶生 (2021-07-16). 〈美制裁七名中聯辦副主任 外交部駐港公署：多行不義必自斃〉. 《香港01》 (香港中文). 喺2021-07-18搵到.
呢篇文講2020年底出現嘅感染群組。搵緊2022年頭出現嘅「維園跳舞群組」嘅話，請睇〈**國泰空姐母群組**〉。
 除非特別寫明，否則本文所有時間都係以UTC+8時間為準。

**跳舞群組**，有啲媒體叫**歌舞群組**，係指喺武漢肺炎香港疫情入面，懷疑因為喺2020年11月喺多個跳舞場所跳舞而感染武漢肺炎嘅一個感染者群組。截至2021年1月19號，呢個群組合計有732人確診武漢肺炎，14人死，係香港疫情入面最大規模嘅群組。

名
-

群組頭一位確診個案喺2020年11月19號被發現，患者去過灣仔駱克道Starlight Dance Club跳舞，到20號發現另外9位患者都同呢間舞室有關，所以初頭係叫「**Starlight Dance Club群組**」，到21號發現有唔少患者同時去過其他舞室，所以改叫「**舞室群組**」，再喺22號開始叫「跳舞群組」。到30號開始，官方曾經用過「歌舞群組」字眼，但坊間大多都叫慣咗做「跳舞群組」，所以官方之後都有繼續用「跳舞群組」字眼。

睇埋
--

* 打邊爐家族
* 慶回歸晚會群組
* 富臨生日宴群組

註
-

1. ↑  卡洛兒 (2020-12-10). 〈合味道杯麵廣告向「跳舞群組」抽水　阿姨跳貼身舞　網民：重口味〉. 《香港01》. 喺2020-12-10搵到.
2. ↑  〈疫情焦點︱強制檢測擴至麗晶花園4座E室及18座D室 疫區6座D室多1初步確診 港增112病例〉. 《蘋果日報》. 2020-12-10. 原著喺2020-12-10歸檔. 喺2020-12-10搵到.
3. ↑  〈73人確診 跳舞群組再增50個案〉. 《香港政府新聞網》. 2020-11-23. 喺2020-12-10搵到.
4. ↑  〈歌舞群組成第4波最大群組　金儷星：聚光燈解港人寂寞〉. 《東方日報》. 2021-01-19. 喺2021-01-28搵到.
5. ↑  12人確診 兩個案源頭不明
6. ↑  26人確診 初步陽性個案逾40宗
7. ↑  43人確診 舞室群組個案續增
8. ↑  68人確診 跳舞群組個案46宗
9. ↑  76人確診 再有食肆現感染個案
10. ↑  95人確診 兩屋苑部分居民受檢
雅克-38垂直/短距離起降戰鬥機，雅戈夫利夫設計局最出名嘅作品。
**雅戈夫利夫設計局**（俄文：**ОКБ имени А. С. Яковлева**，俄文簡稱**Як**，中文簡稱**雅克**）係蘇聯/俄羅斯嘅一間軍用飛機設計局，1927年5月12號由飛機設計師亞歷山大·些勒基耶域治·雅戈夫利夫（**Александр Сергеевич Яковлев**）創立，設計局編號115。雅戈夫利夫設計局喺二戰期間主要設計常規起降戰鬥機，後來轉為主力研制垂直/短距離起降戰鬥機。蘇聯海軍基輔級航空母艦同埋郭殊戈夫號航空母艦上面嘅主力戰鬥機雅克-38垂直/短距離起降戰鬥機，就係雅戈夫利夫設計局最重要嘅作品之一。

2006年2月，俄羅斯聯邦總統普京簽署行政命令，將俄羅斯境內包括雅戈夫利夫設計局在內嘅好多間飛行器設計局合併成「聯合航空製造公司」（Объединённая Авиастроительная Корпорация, OAK）。

|  |  |
| --- | --- |
| Stub icon | 呢篇**雅戈夫利夫設計局**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |

| * 睇
* 傾
* 改
**蘇聯飛行器設計局** |
| --- |
| **安東諾夫**（**Aн**） · **卑列耶夫**（**Бе**） · **伊遼申**（**Ил**） · **卡莫夫**（**Кa**） · **立禾治堅**（**Ла**）**米格**（**МиГ**） · **米里**（**Ми**） · **米亞斯舍夫**（**Мя**） · **蘇凱**（**Cy**） · **圖波利夫**（**Ty**） · **雅戈夫利夫**（**Як**） |
**明富環球**（**MF Global**，以前叫**Man Financial**，紐交所：**MF**）係美國嘅期貨交易商。喺全球主要城市都有辦事處，包括香港、紐約、倫敦、芝加哥、巴黎、星架坡、悉尼、多倫多、東京、台北、孟買、杜拜同百慕達。

公司提供場內同場外金融衍生工具交易同結算服務，亦設有非衍生工具嘅外匯相關產品同上市證券買賣服務；同時亦提供一系列金融衍生產品，包括利率期貨同期權、股票同相關工具、外匯、能源同金屬期貨、農產品同其他商品期貨。公司客戶層面廣泛，當中包括大型金融機構、跨國工商集團、對沖基金、互惠基金等等。

史
-

1783年，James Man搞咗壇做糖嘅貿易嘅生意，就係明富環球嘅前身。到1980年代，公司轉型搞金融。

2007年7月，公司喺紐約證券交易所掛牌，代號MF。

2010年3月，Jon Corzine開始做明富環球嘅主席同埋行政總裁。Corzine之前係投資銀行高盛嘅行政總裁，上任之後銳意將明富環球打造成另外一間高盛，所以積極做一尐高風險交易，例如大舉買歐豬五國嘅債券，市場上都有人將呢間公司叫做「小高盛」。另外，明富環球嘅分析員大降滙豐嘅目標價，亦係明富環球成功出位畀投資者認識嘅原因之一。

隨住2011年歐債危機湧現，明富環球喺2011年10月25號宣佈季度業績嗰陣時話佢哋一季蝕咗1億9160萬美金。因為佢哋投資咗好多落去歐洲政府發行嘅債券，而喺之前穆迪、惠譽等等評級機構將呢尐債券嘅評級降至垃圾級，令呢尐債券嘅價值大跌。

10月31號，明富環球申請破產保護，係美國史上以資產計第七大破產案，200幾年歷史嘅企業好有可能就噉玩完。有報導指，明富環球投資嘅歐洲債券可能達到60億美金。

出面網頁
----

* MF Global
* MF Global Hong Kong 明富環球香港
番禺客運站嘅正門大樓嗰邊
**番禺汽車客運站**（粵拼：pun1 jyu4 hei3 ce1 hak3 wan6 zaam6）係中國廣東省廣州市嘅一個客運站，喺番禺區亞運大道入面，金港灣購物廣場嘅隔籬。呢間嘢係由廣州市長途汽車運輸公司嚟負責經營同管理。佢係一個長短途道路客運服務同城區接駁巴士、地鐵喺埋一齊嘅現代化、多功能嘅大型綜合站場；重係廣州地區入面，最大嘅長途客運班車嘅主樞紐站場。

逳手同落成時間
-------

呢個客運站喺2002年開始逳手起，一直到2004年6月先至起好。而客運站管理經營方喺2004年10月份開始成立，成個客運站喺2004年12月正式開始營運。

佔地面積
----

面積係93,331平方米，其中車場就有3798平方米，有66個發車位。3000平方米嘅賣飛大廳、4000平方米嘅等車大廳、巴士總站同埋人防工程系統、商業服務設施。

出班次流量
-----

出班嘅車次同埋旅客流量：

* 車次：達到3500班次/日
* 旅客流量：達到45000人次/日。

主要經營
----

呢個車站嘅主要經營去廣東省入面大部分嘅城市地區、廣西、湖南、湖北、重慶、四川、貴州、雲南、江西、河南、陝西、福建、江蘇、浙江、海南等各個省份嘅主要縣市。重有去到番禺區各個鎮嘅客運路線同好多條配套巴士路線響度。

附近嘅交通
-----

巴士：

番禺客運站、城市花園站

攞過嘅獎項
-----

呢個客運站喺客運服務行業率先通過咗ISO9001品質管制體系、ISO 14001環境管理體系同埋OHSAS18001職業健康安全管理體系呢三項認證。

出面網頁
----

* 广州长运番禺汽車客運站

| * 睇
* 傾
* 改
廣州嘅汽車客運站 |
| --- |
| 荔灣區 | 滘口 | 芳村 | 廣佛 | 羅沖圍 |
| 越秀區 | 市站 | 省站 | 越秀南 |
| 海珠區 | 海珠 |
| 番禺區 | 番禺 | 廣州南 | 市橋 | 南村 |
| 天河區 | 廣州東 | 天河 | 東圃 |
| 黃埔區 | 黃埔 | 蘿崗 | 東江穗港 |
| 南沙區 | 南沙 |
| 白雲區 | 廣園 | 永泰 | 夏茅 | 湖天 |
| 花都區 | 花都 | 廣州北 | 白雲機場 |
| 從化區 | 從化 | 從化温泉 | 呂田 |
| 增城區 | 增城 | 新塘 | 光明西 | 雁塔 | 派潭 |
番禺會所華仁小學舊灣仔校舍
**番禺會所華仁小學**係香港一間津貼小學，喺1971年創校，由旅港番禺會所同耶穌會創辦，喺北角百福道2號，以中文為主要教學語言，校訓係「禮仁勤信」。

原定2018-2019嘅學年，學校會由灣仔司徒拔道肇輝臺1F搬去北角百福道嘅校舍，同時由半日制改行全日制，但係由於工程延誤，辦學團體喺2018年6月視察新校舍地盤，發現工程進度未能夠令到新校舍喺收樓當日有效同安全噉使用校舍，校方決定唔接收新校舍。2018-2019嘅學年繼續以半日制形式喺舊校舍上堂，直到2019年4月23號搬到北角新校舍，至轉為全日制  。

校舍
--

總共有三層，有12個課室之外、校務處、2個教員室、電腦室外，仲有喺地下嘅禮堂、音樂室、劍仔街、英文室、體育室、廁所、小食部、圖書館同埋多用途操場。

上堂時間
----

每個同學喺小學六年嘅學習階段入面，都會就讀上、下晝班分別三年。學校亦都分咗A晝同B晝，上晝班嘅上堂時間係7:35分；而下晝班嘅上堂時間係下晝12:55分。星期一至五有6堂，星期六就得5堂，每堂40分鐘。

參考
--

1. ↑  政府工程歎慢板 累華仁小學延一年搬新校舍 《東方日報》 2018年8月26號
2. ↑  〈半日制番禺會所華仁小學告別　師生笑聲歡送〉. 東方日報. 2019年4月4號.

出面網頁
----

* 番禺會所華仁小學
**番茄花園**（粵拼：faan1 ke2 faa1 jyun4）
係以前Windows XP（2001年8月24號發佈，2014年4月8號退役）嘅一個翻版系統帶，喺中國內地從2003年開始有人用，而且重越嚟越多人用。直到作者洪磊喺2008年8月15號俾人捉咗之後先至正式落下帷幕。洪磊喺2011年9月14號出獄。

番茄花園版Windows係中國使用率好高翻版XP破解修改版，佢有五年嘅發展史，據啲業內人士。估測番茄花園翻版嘅XP用系統喺中國可能有超過一千萬扮機數量，番茄花園作者洪磊喺2008年8月15號俾警詧調查後引發網絡多方關心。

番茄花園對XP系統進行美化並推出多種主題包，喺"番茄花園"系列中微軟嘅反翻版驗證畀取消，同時綜合各種扮機必備嘅常用軟體，冇人值守全自動一鍵安裝。番茄花園作者洪磊通過喺翻版系統中內建爛仔軟件，收取易趣、雅虎等公司200多萬蚊人民幣嘅廣告推廣使費。

番茄花園作者被捕正值《中華人民共和國反壟斷法》正式實行嘅第二周，微軟（中國）有限公司董事長張亞勤接受《第一財經日報》獨市專訪時就《反壟斷法》表態：「由於微軟部分以非正版方式存在，正版產品市場佔有率好小，就微軟喺中國構成壟斷嘅前提唔存在。」喺啲調查中顯示中國線民使用過番茄花園或者類似嘅修改版用系統嘅比例有六成之多，使用原版XP嘅線民唔够一成，所以微軟仲未因壟斷而被告。

2009年8月20號，蘇州虎丘區人民法院對「番茄花園」涉嫌侵犯版權一案做出審判奉旨，主犯洪磊判三年半，並罰款完一百萬蚊人民幣，其他涉案人員都畀判刑同罰款。

2011年9月14號洪磊刑滿釋放（放監），減刑五個月。

參考
--

1. ↑  〈微软投诉"番茄花园"的深层原因〉. 原著喺2008年9月5號歸檔. 喺2018年5月20號搵到.
2. ↑  微软状告"番茄"为何引发关注(东方时空)
3. ↑  〈番茄花园作者洪磊出狱 开始更新个人网站〉. 搜狐IT. 2011-09-22. 喺2014-03-01搵到.
「**Mayday**」（萬國音標：/ˈmeɪdeɪ/）係無線電求救信號裏面最緊急嘅一個信號。當一隻船或者一架飛機發出「Mayday」訊號嘅時候，即係話如果唔即刻採取行動，就會有人命傷亡。宜家，警察同消防員有時都會用「Mayday」表示需要馬上支援。

來源
--

目前最多人接受嘅講法係：「Mayday」來自法文「Venez m'aider!」（「來幫我！」）入面嘅「m'aider」（法文發音：/mɛˈde/），係英國倫敦古萊頓機場（Croydon Airport）嘅高級無線電通訊員費德歷•史丹利•莫霍德（Frederick Stanley Mockford）喺1923年首先使用嘅。當時，機場空管要求莫霍德創造一個畀機師同埋地勤用來緊急求救嘅詞，要簡單明瞭。由於當時大部份飛機都係來往倫敦同法國巴黎嘅，因此莫霍德就用咗來自法文嘅「Mayday」。

使用
--

由於Mayday訊號嘅嚴重性，祇有嚴重事故，例如着火、爆炸、（船）下沉、燃料耗盡等等，對機/船上人員構成即時生命威脅，而且駕駛員無辦法自救嘅時候，先至可以發Mayday訊號。發虛假求救訊號唔單止浪費資源，重可能延誤真正有需要嘅救援，所以喺好多地方都係刑事罪行。而另一方面，由於Mayday訊號嘅嚴重性，如果一隻船或者一架飛機發出Mayday訊號，其他船/飛機就要全部避讓，畀出事船隻先緊急靠岸，或者畀出事飛機緊急降落。唔避讓係違反國際民航規則嘅行為。

Mayday訊號喺任何頻道都可以被人聽明，但係大部份航空或海事搜救組織都有人24小時監聽緊急頻道。

發出「Mayday」訊號嘅時候，一定要重復「Mayday」三次，然後根據以下格式來講明緊急狀況：

>  Mayday！Mayday！Mayday！（航管中心代號）（航班代號同埋飛機/船隻型號）We're declaring an emergency！（描述緊急狀況）（描述駕駛員意圖） 
> 
> 

例子[1]：

>  Mayday! Mayday! Mayday! Canton Tower, this is WikiAir 009. We're declaring an emergency! We have only 6 minutes of fuel remaining on board! Requesting emergency landing at Canton Airport! 
> 
> 

根據唔同緊急狀況嘅需要，控制中心重會要求駕駛員提供以下資料：

* 乘客人數以及傷亡狀況
* 宜家嘅位置/上一次定位嘅位置同埋航向
* 飛行高度
* 剩返幾多燃料
* 其他有用嘅資訊

### 接力求救

一隻船因為某啲原因發唔到Mayday訊號嘅話，可以通過其他方式（例如煙花）求救。其他船或者飛機如果見到一隻船放煙花求救，應該馬上呼叫通知控制中心。如果喺無線電裏面聽到一部船或者一架飛機發Mayday訊號，但係控制中心過咗兩分鐘都未回應嘅話，應該嘗試代為呼叫控制中心。

### 無線電靜默

控制中心或者搜救機構收到Mayday訊號之後，可以用「*Silence, Mayday.*」（根據國際規則，「silence」要用法文發音/siˈlɑ̃s/；意思係「靜默，收到Mayday求救訊號」）或者「*Silence, détresse.*」（法文發音/siˈlɑ̃s deˈtʀɛs/，意思係「靜默，收到緊急求救訊號」）。</ref>要求無線電靜默。喺無線電靜默期間，祇有搜救機構同出事船隻/航班可以用伊個頻道通話，其他船或者飛機要轉用其他頻道，直到控制中心或者搜救機構宣佈「*Silence finit.*」（法文發音/siˈlɑ̃s fiˈni/；意思係「靜默結束」）。

註
-

1. ↑  國際航管嘅通用語言係英文，所以例子都要用英文。伊句話嘅意思係：「緊急求救！緊急求救！緊急求救！廣州控制中心，我係維基航空009號航班。宣佈進入緊急狀態！我等宜家剩返最後6分鐘嘅燃料！請求緊急降落廣州機場！」

睇埋
--

* Pan-Pan，無Mayday咁嚴重嘅緊急求救訊號。
* 2011年吉祥航空拒絕避讓事件，民航史上第一單聽到Mayday都唔避讓嘅事故。
喺iPad上使用搜狗輸入法拼音打字嘅畫面用**搜狗**粵語鍵盤喺iPad上打字嘅畫面
**搜狗輸入法**（粵拼：sau2 gau2 syu1 jap6 faat3）係一款由搜狐公司（NASDAQ：SOHU）喺2006年6月推出嘅拼音輸入法。搜狗輸入法係目前中國最主流嘅輸入法品牌。喺2011年7月嘅一份調查顯示，喺超過300,000,000（三億）嘅輸入法用戶入面，有83.6%嘅用戶用緊搜狗輸入法。

功能
--

搜狗輸入法允許用戶自定義個人詞庫、皮膚及功能。搜狗輸入法嘅用戶可以自行添加搜狗嘅「細胞詞庫」嚟豐富特定範疇嘅詞彙。用戶可以自定義輸入法界面嘅皮膚。搜狗輸入法亦提供以滑鼠手寫同筆劃輸入嘅功能。近年，搜狗輸入法正逐步支援其它語文，用户可以選取自己需要嘅語言及排列其輸入法嘅先後。

發展
--

### 支援平台

2006年6月5號，搜狗輸入法推出Windows平台嘅第一版本（初期嘅搜狗輸入法叫做「搜狗拼音輸入法」，僅支援中國北方話拼音）；2009年九月份，搜狗輸入法分別推出Android平台及Symbian平台嘅初版；2011年六月推出MacOS版；2014年四月推出Linux；再於2014年九月，開始支援iOS及iPadOS平台。

### 支援語言

#### 支援語音輸入嘅語言

粵語、普通話、東北話、四川話、山東濟南話、河北話、天津話、陝西西安話、湖北武漢話、江蘇南京話、貴州話、英語、日語、韓語、俄語、泰語、法語、德語、西班牙語、意大利語

#### 支援鍵盤輸入嘅語言（輸入法）

粵語（拼音、倉頡、筆劃、手寫）、普通話（拼音、註音、倉頡、五筆、筆劃、手寫）、英語、日語（羅馬音）、韓語、俄語、泰語、法語、德語、藏語、印尼語、馬來語、維吾爾語、西班牙語、意大利語、阿拉伯語

與Google Pinyin嘅知識產權糾紛
---------------------

2007年四月，搜狗母公司搜狐起訴Google侵權。事源Google旗下產品 Google Pinyin（目前該產品已停止開發）嘅詞庫內，竟然可以搵到搜狗輸入法職員嘅姓名喺入面。同年四月八號，Google承認使用咗「非Google來源嘅數據」。其後冇耐Google Pinyin發佈嘅新一版本中，未有再被發現使用搜狗嘅數據。

睇埋
--

* Gboard
* Google粵語輸入法
* 百度輸入法

參考
--

1. ↑  "Sogou Sets Sights on Google China". *Marbridge Consulting*. 原著喺2020-06-15歸檔. 喺2020-06-15搵到.
2. ↑  〈搜狗细胞词库\_词库下载\_词典\_输入法字典〉. *pinyin.sogou.com*. 原著喺2020-06-15歸檔. 喺2020-06-15搵到.
3. ↑  〈皮肤下载 - 搜狗输入法 - 搜狗皮肤〉. *pinyin.sogou.com*. 喺2020-06-15搵到.
4. ↑  〈搜狗输入法 - 首页〉. *pinyin.sogou.com*. 喺2020-06-15搵到.
5. ↑  "Sohu Threatens to Sue Google". *PCWorld* (英文). 2007-04-10. 原著喺2021-01-26歸檔. 喺2020-06-15搵到.
6. ↑  "Google Admits Using Outside Source for Chinese App". *PCWorld* (英文). 2007-04-09. 原著喺2020-11-24歸檔. 喺2020-06-15搵到.
一份正規嘅英式早餐
**貴族英式早餐**係英國飲食文化嘅重要部分。同其他歐洲國家唔同嘅地方係夜晚先有豐富饗宴，佢哋嘅歐陸早餐主要係麵包加咖啡同埋少量肉奶製品嘅簡單配搭，但係英國菜正相反、嗰度嘅飲食名氣雖然唔大，英式早餐就以菜點豐富出名。

基本嘅英式早餐
-------

可以揀嘅料（成套英式早餐）：
* 茄汁焗豆（白豆喺拿坡里汁入面）
* 薯餅
* 炒大啡菇
* 氣泡同吱吱聲
* 熟番茄
* 雞肉同咖喱粉
* 血腸

* 
* 
* 
* 
* 

### 稍微變化

喺愛爾蘭共和國、烏勒省、蘇格蘭、威爾斯、英倫、北美洲、中美洲都有呢啲餐去叫。

* 加芝士加芝士
* 用薯仔用薯仔
* 成套愛爾蘭款嘅早餐成套愛爾蘭款嘅早餐
* 英式早餐配厚克戟英式早餐配厚克戟

早午餐
---

早午餐
一個傳統嘅法國細早餐，有咖啡、麵包片、牛油同果占
早午餐係早餐嘅變種嚟，通常喺上晝11點到下晝3點去食。

烏勒省早餐
-----

喺烏勒省一份完整嘅早餐通常會有腸仔、牛奶麵包、焗薯仔麵包、番茄片。

簡單版
---

牛奶粥
粟米片加牛奶
冇熱嘢食嘅英式早餐簡單版就叫做歐陸早餐。其中會有果汁、茶或者咖啡、多士、黃油，果醬（唔單止係柑橘醬）、蜂蜜醬同幾種穀物（粟米片、牛奶雜錦早餐）。

睇埋
--

* 上午茶
* 下午茶
* 早晨全餐（英文：Full breakfast）

參考
--

* Gilles Fumey（法文：Gilles Fumey）, *Feu sur le breakfast !*, Terre urbaine, 2020

連出去
---

|  |  |
| --- | --- |
|  | 維基同享有多媒體嘅嘢：**English breakfast** |


|  |  |
| --- | --- |
|  | 維基辭典有呢個詞嘅解釋：**英式早餐** |

* The English Breakfast Society
蘋果電腦第5代iPod
**iPod**係蘋果電腦推出嘅一種大容量 MP3 播放器系列，iPod 家族嘅出品提供一個簡單嘅用戶介面。一部標準嘅iPod會將所有嘅媒體檔案放喺一個內置嘅硬碟，但係比較小型嘅 iPod nano 同 iPod shuffle 就採用咗閃存（flash memory）。同好多其他媒體播放器一樣，當 iPod 連接電腦嘅時候可以當做外置硬碟咁用。iPod 採用咗 Toshiba 出品嘅 1.8 英吋盤片硬碟作為儲存嘅媒介，有 10 GB 至到 40 GB 嘅容量，可以放差唔多 2500-10000 首 128kbps 嘅 MP3 音樂，佢仲有完善嘅管理程序同創新嘅操作方式，外觀亦都獨特有創意，係 APPLE 少數能橫跨 PC 同 Mac 平台嘅硬件產品之一。

除咗可以播 MP3，iPod 重可以顯示聯繫人、日曆、任務，同埋顯示純文本電子書、播 Audible.com 嘅有聲電子書。

軟件
--

iPod 可以播放到MP3、M4A / AAC、Protected AAC、AIFF、WAV、Audible.com 嘅有聲電子書等等。蘋果電腦亦設計咗 iTunes，令到用戶可以將電腦裏面嘅媒體檔案自動同 iPod 同步。

iPod第五代
-------

第五代喺2005年10月12號，蘋果舉行咗個叫做 One more thing 嘅特別發佈會，宣佈咗第五代iPod，佢具有播放 MPEG-4 同 H.264 影片嘅功能。新型號有 30 GB 同埋 60 GB 兩款，價格同上一代一樣分別係 US$299 同 US$399。

▪iPod 5G▪
* 容量：30 GB / 60 GB
* 尺寸：104（長）x 61（闊）x 11（厚）mm／104（長）x 61（闊）x 14（厚）mm
* 重量：136 g / 156 g

佢嘅顯示屏可以顯示 320 x 240 pixel，65,5536 色，而且可以通過耳機插口或者底座上嘅插口外接 AV 線，將影片嚮電視上面播放。而家嘅螢幕尺寸係 2.5"，比上一代 iPod 大咗 0.5"。

據講，30 GB 嘅電池播放嘅時間係 14 個鐘，60 GB 大約 20 個鐘。用嚟睇電影嘅話，電池播放時間將分別減到 2 個鐘同 3 個鐘。

點擊輪（click wheel）嘅設計同上一代冇分別，只係比以前細咗。

耳機插口被移咗去 iPod 頂嘅右邊，而鎖定開關被移咗去左邊。

佢同 iPod nano 一樣，同時有兩隻色：白同黑。同時冇咗遙控接口，而最新嘅通用底座上面可以用蘋果最新推出嘅遙控。另外，iPod U2 特別版暫時冇要更新到新一代嘅消息。

第五代 iPod 同時包括一個勁啉嘅外殼塑料，可能係對 iPod nano 外殼非常容易刮花。
國際自助餐
任點任叫嘢食就叫做「放題」
**自助餐**（Buffet，法文發音：/byfe/，英式英文發音：/ˈbʊfeɪ/，美式英文發音：/bəˈfeɪ/），又叫**步飛**或者**普飛**（pou3 fei1），係食嘢嘅一種形式，食客要食乜嘢要自己去拎。郊外旅行野餐幾個朋友，通常都係用自助餐方式分享嘢食。自助餐喺餐廳一個價錢，分段限時任食，攞咗食唔晒可能要罰錢，冇得打包返屋企。

形式
--

一般嘅自助餐多數都係西餐類嘅主菜，另外會有沙律、麵包、湯同甜品等配菜。喺高級嘅自助餐，餐廳會安排廚師喺客人面前燒烤肉類，即燒即食。近年，自助餐嘅形式已唔局限於西式嘢食，基本上各地嘅嘢食都可以做自助餐嘅菜色，亦越來越普遍。

由於自助餐唔係根據食量計錢，所以有啲人就發明咗食自助餐嘅一啲特殊技巧，達到用最少嘅錢，食到最多嘢食嘅目的。不過咁樣嘅食法有機會引致消化不良，損害身體健康等。

### 半自助餐

半自助餐係指淨係提供頭盤、湯同甜品任食，主菜淨係可以揀一款。

### 放題

內文：食嘢放題
唔同時段唔同價錢，限定時間內，菜單任點任叫嘢食，轉頭由伙記拎嚟。

睇埋
--

* 體重管理

文獻
--

* Wansink, B. & Hanks, A. S. (2013). Slim by design: serving healthy foods first in buffet lines improves overall meal selection. *PloS one*, 8(10), e77055.

|  |  |
| --- | --- |
|  | 維基同享有多媒體嘅嘢：**Buffets** |
**Twinkle, Twinkle, Little Star**係首好流行嘅英文兒歌，中文亦通常叫**一閃一閃小星星**或**一閃一閃亮晶晶**。首歌曲詞各有來源，音係來自1761年出版嘅法文歌*Ah! vous dirai-je, Maman*，字就係來自Jane Taylor首英文詩*The Star*。

旋律
--

支旋律喺 1761年出版，原本唔係童謠來嘅。首歌家下留到最早嘅字，係1774年嘅Ah! vous dirai-je, Maman，意思係*呀！我會講你聽，媽。*。呢首歌風行歐洲，莫札特都同佢作咗十二變奏， *Variations on "Ah vous dirai-je, Maman"*，K.265/300e，唔少人重以為支旋律係佢作嘅。

Audio samples:

* Tema (file info) — 瀏覽器度播 (beta版)
	+ Tema，莫札特版小星星十二變奏曲(Variations on "Ah vous dirais-je, Maman").鋼琴獨奏
* *播出來有問題？睇media help.*

英文除咗呢首歌用Ah! vous dirai-je, Maman之外，1834年作嘅字母歌(Alphabet Song)，同埋Baa, Baa, Black Sheep都一樣咁出名。

  \relative c' {
    \key c \major \time 4/4
    c4 c4 g'4 g4 a4 a4 g2 f4 f4 e4 e4 d4 d4 c2
    g'4 g4 f4 f4 e4 e4 d2 g4 g4 f4 f4 e4 e4 d2
    c4 c4 g'4 g4 a4 a4 g2 f4 f4 e4 e4 d4 d4 c2
   }
   \addlyrics {
     Twin -- kle, twin -- kle,
     lit -- tle star,
     how I won -- der,
     what you are!
     Up a -- bove the world so high,
     like a dia -- mond in the sky.
     Twin -- kle, twin -- kle,
     lit -- tle star,
     how I won -- der,
     what you are!
   }

歌詞
--

Jane Taylor首英文詩*The Star*喺1806年出版，收響Rhymes for the Nursery本書入便。本書係Jane Taylor同佢大家姐Ann Taylor嘅詩集。而首詩本身，喺用咗聯句(couplet)來表達。

原文歌詞分五節，其中第一段最出名。有時原文之外，每節畀人重覆頭兩行落尾度，原因係唱童謠嘅習慣。以下係原文：

Twinkle, twinkle, little star,  

How I wonder what you are!  

Up above the world so high,  

Like a diamond in the sky!  

  

When the blazing sun is gone,  

When he nothing shines upon,  

Then you show your little light,  

Twinkle, twinkle, all the night.  

  

Then the traveler in the dark,  

Thanks you for your tiny spark,  

He could not see which way to go,  

If you did not twinkle so.  

  

In the dark blue sky you keep,  

And often through my curtains peep,  

For you never shut your eye,  

Till the sun is in the sky.  

  

As your bright and tiny spark,  

Lights the traveller in the dark,—  

Though I know not what you are,  

Twinkle, twinkle, little star.

家下通常只係唱短版，頭兩行尾度重唱：

Twinkle Twinkle little star,  

How I wonder what you are!  

Up above the world so high,  

Like a diamond in the sky,  

Twinkle twinkle little star,  

How I wonder what you are!

其他版本
----

因為首歌膾炙人口，詞本身有唔少譯本。亦有唔少係改版。

其中愛麗斯夢遊仙境，就有呢個版本：

Twinkle, twinkle, little bat!
How I wonder what you're at!
Up above the world you fly,
Like a teatray in the sky.
Twinkle, twinkle—

注
-

|  |  |
| --- | --- |
|  | 維基同享有多媒體嘅嘢：**Twinkle Twinkle Little Star** |

1. ↑
2. ↑  *Oxford Dictionary of Nursery Rhymes* (2nd edition, 1997)
3. ↑  *The Star 互聯網檔案館嘅歸檔，歸檔日期2011年7月6號，.*, Representative Poetry Online (RPO), University of Toronto, 2005
**湖廣填四川**（粵拼：wu4 gwong2 tin4 sei3 cyun1）
係發生喺中國明清兩代嘅兩次大規模四川之外嘅人（主要係湖南同湖北嘅居民，即係湖廣人）移居四川地區（包括四川同重慶）嘅移民潮，分爲明初、清初兩次，移民人口達百萬人以上。

呢場移民潮唔浄止湖廣人參與，亦有廣東嘅客家人去填四川。移民影響最主要嘅地方係四川盆地東部，包括重慶、達州、涪陵、萬縣。除咗而家湖南、湖北、廣東外，江西、福建、廣西等十幾個省都有移民去四川。

史
-

### 天府之國嘅優越

四川地區偏居於西南地區，因為地理上西有青藏高原、南為雲貴高原、北有秦嶺、東有大巴山，係外界唔易侵擾嘅盆地地帶，宋之前係遠離戰亂嘅世外桃源。春秋時係古蜀國領地。公元前316年，秦國滅蜀後，落令「移秦民萬家實之」，之後不斷有中原移民到四川。由於水土豐饒，災少，好快就開發成「天府之國」，而地形閉塞、山川險固，使四川冇乜大戰，所以人煙稠密，經濟繁榮不下江南（唐時益州即而家成都係同江南嘅揚州號稱揚一益二，分別係東南同西南兩大都會）。而安史之亂爆發後，長安危機，唐玄宗都係走去富庶安定嘅四川避難。

### 湖廣省嘅形成同第一次湖廣填四川

然而到南宋末年，蒙元軍隊一路南下，喺四川地區激烈拉鋸戰，令四川人口銳減、農田荒廢。

元代第一次喺中國設省，當時嘅省係好大嘅，湖廣省就包咗今日湖北、湖南、廣西、海南大部，外加廣東、貴州小部，幾十年後蒙元滅亡，朱元璋統一中國後改革區劃，湖廣省嘅名沿用，範圍縮到今日湖北、湖南。

為咗恢復四川，朱元璋鼓勵移民四川，因為湖廣省喺四川隔籬，移民自然係最多，呢個就係第一次湖廣填四川。

### 屠蜀同第二次湖廣填四川

所謂「屠蜀」，就係明末清初時四川地區持續戰亂，難得安定。

首先喺明末，天災多而朝廷又連年發兵徵稅，百姓艱難，於是各地起義。1644年，陝西人張獻忠作爲叛亂軍首領帶軍入四川，喺成都做本營立大西政權，自此明軍、清軍、大西軍三軍喺四川起爭奪戰，期間大屠殺不斷，令四川人口再次劇降。明後半期四川至少300萬人，到清初期時，跌到數萬人，一啲州縣甚至得返十幾戶人家。1673年，清初將軍吳三桂發動三藩之亂，四川未來得切恢復又陷入戰亂。

為咗重振天府之國，康熙平亂後頒佈《招民填川詔》，號召外省人移民四川，出啲嚟墾荒嘅農戶可免頭幾年稅賦等優惠政策。用咗一個世紀嘅時間，大約有600萬人入川，其中湖北、湖南就有300萬。

移民路線
----

分為水陸二路。

水路係溯長江而上，經三峽入四川盆地，行水路嘅人大多來自湖北同江西。

陸路係行舊時四川同貴州、湖北嘅山路入川，行路去嘅人大多係湖南同貴州人，部份係來自廣東福建嘅客家人。

影響
--

### 麻城認同

雖然移民來自湖廣咁大笪地，不過三百年過去，好多四川人講自己嘅鄉下，都話祖先係來自湖北麻城縣孝感鄉（唔同於今日孝感市）。好自然，麻城故里只係個民系認同標誌，就似珠璣巷對廣府人嘅意義噉，因為一個咁細嘅地方，就算搬晒成個鄉，都冇可能填得到四川。

有學者話類似於山西洪洞大槐樹移民，啲移民先係集中喺麻城再統一出發移居四川，於是後人以為麻城係鄉下；都有人話喺呢場移民潮中，麻城來嘅人係最早批移民，勢大資深，後來人為咗尋求蔭庇都冒充係麻城人。無論點，麻城已經成為四川人關於鄉下嘅記憶標誌。

### 湖廣會館

移民越來越多，為咗聯絡鄉里，有個照應，四川就興起咗湖廣會館。會館係明清時外鄉人設喺城鎮中供同鄉住宿、聚會嘅場所，按地域分，一般由同鄉移民、商旅創辦，供奉鄉下嘅神主、賢人。書生趕考或生意佬出外地做買賣，大都首選本鄉嘅會館來投宿。

### 形成近現代巴蜀文化

今日大約85%嘅四川人係移民後裔，佔多數係湖廣行省爲本籍嘅人口。歷史上四川地區居民講巴蜀語，由於人口銳減，外來移民衝擊，令巴蜀語式微、滅絕、同移民嘅湖廣話融合形成今日嘅四川話，屬於西南官話嘅一種。

### 江西填湖廣

由於湖廣地區移咗太多人過去，呢場大規模移居影響到湖南、湖北本身嘅人口結構，結果湖廣空虛，引發咗事件江西填湖廣（亦有講法話湖廣行省喺元末明初經歷過大屠殺，送來嘅移民多數來自江西省，所以出現同樣嘅狀況）。

註
-

1. ↑  《明會要》卷五十載，明神宗萬曆六年（1578年），四川有人口310萬2073人，嘉慶《四川道志》卷十七載，清聖祖康熙二十四年（1685年），跌到1萬8090人。

參考
--

1. ↑  〈秦漢時的蜀地移民：將六國富豪大戶遷往蜀地〉. 原著喺2020年3月28號歸檔. 喺2013年6月13號搵到.
2. ↑  〈『揚一益二』的由來〉. 原著喺2016年3月4號歸檔. 喺2013年6月13號搵到.

出面網頁
----

* 秦漢時的蜀地移民：將六國富豪大戶遷往蜀地
* 蜀史紀要 13，古蜀史上的八次大移民
* 「不正宗」的四川人：2300年的移民史
* 『揚一益二』的由來
* 康熙三十三年《招民填川詔》原文
* 陳世松 (2005年7月5號). 〈「湖廣填四川」研究平議〉. 《四川社會科學在綫》. 喺2017年1月8號搵到.
搵緊第二樣意思嘅話，請睇〈**威尼斯 (搞清楚)**〉。

| 威尼斯鳥瞰圖 | 威尼斯市徽 |
| --- | --- |
| 威尼斯鳥瞰圖 | 威尼斯市徽 |
|
| **威尼斯喺意大利嘅位置** |
| 威尼斯喺意大利嘅位置 |
| **基本資料** |
| 國家： | 意大利 |
| 大區： | 威尼托 |
| 省： | 威尼托 |
| 面積： | 412平方公里 |
| 人口： | 271,251人（2004年） |
| 人口密度： | 658人/平方公里 |
| **政治** |
| 市長 | Luigi Brugnaro |
| 城市主頁： | www.comune.venezia.it |
|

**威尼斯**（意大利文：Venezia；威尼斯文：Venezsia；拉丁文：Venetia）係意大利一城市，響意國東北面，係威尼圖省城，2004年1月1號計，人口有成27萬1251人。威尼斯夾埋巴杜亞就係巴杜亞-威尼斯都會區，人口160萬。

威尼斯好多花名，好似亞德里亞皇后、水城、橋城、光城咁。

威尼斯喺東北意大利，俟住阿德里亞海，個城本身響威尼斯瀉湖澤地之上，唔少地方係響中間嘅好多個島上面。鹹水瀉湖散佈城岸邊，而且有兩個河口，來自南面嘅波河同埋北面皮亞飛河。歷史上由城發展出來嘅威尼斯共和國，係海上霸主，係十字軍中堅，亦係商業大國，文藝復興要地。威尼斯打殘拜占庭，結果搞到自己都沒落。因為取拜占庭而代之嘅係土耳其，令到商貿中斷，歐洲其他國轉移發展自己嘅海權，搞生意機會。

威尼斯

景點
--

* 聖馬可廣場
* 嘆息橋